Joe Biden nih China lam a ser piak tiin mi tampi an zai cang\nadmin September 13, 2021 Leave a Comment on Joe Biden nih China lam a ser piak tiin mi tampi an zai cang\nChina tuah ding mi cu US tei khawhnak ding caah lam kawl a si ti kha China zong nih a rak chim tawn mi a si cang bantuk in a tu cu US tei khawhnak ding caah lam a kawl cuamah cang ko hi, Afghan ram hi China nih uk a tim lai tiah an rak chim cang mi cu atu a tlung cuamah cang., Mi tampi zum ning tein a tlung lengmang cang caah\nUS nih ni hin tian zei hman a tuah fawn lo caah political expert pawl zong an buai ngai. A hlei in Nikki Haley zong nih fiang cik cek in a rak chim cang kha. China nih Afghan cozah thar, Taliban pawl tangka in a bawmh ding mi zat a vun langter cang, US -$31 million bak in Taliban cozah cu ka bawm lai tiah thawngthannak a tuah cang.\nChina nih Afghanistan bawmhnak ding caah 200 million yuan ($31 million) ti cu offical in thawngthanhnak a tuah cang. Mah a bawmh ding mi ah hin, ei ding mi le Covid sii kong zong a tel lai tiah a chim chap. Beijing nih Taliban cozah he thatein rian tuan ti ding in lam a kawl cuamah lio a si i, China embassy cu nihing tiang Afghanistan ah a um peng.\nChina nih Afghan cozah, Taliban cozah cu thatein a kal khawhnak ding caah rian tuan ti pi ding in bia a rak kam cang. A luan cia zarh ah Taliban cozah nih interim cabinet a rak phuan cang i, mah interim cabinet a phuan mi lak ah minung 4 cu US caah ral a si mi, Wanted list ah a tel cang mi an rak si.\nCucaah US nih Taliban cozah cu an cohlan lai lo tiah thawngthanhnak White House nih a tuah cawlh. Taliban pawl nih an duh ning ahcun mah Taliban Cozah hi Islamist Emirate ti a si lai. Natein mah bantuk in US nih a cohlan lo zong ah China nih Taliban hna cu rian tuan ti pi ding in ready ka si a ti cang caah\nTaliban pawl caah cun zeihman lungreithei nak ding lam a um tuk lai lo tiah mi tampi nih an chim US President Joe Biden nih a chim than ning ahcun Taliban cozah cohlan nak ding caah cun caan tampi a rau lai tiah a chim. Natein China nih cun rianrang in Taliban pawl he rian tuan ti ding in lam a kawl cuamah lio a si than.\nChinese Foreign Minister Wang Yi nih a chim ning ahcun, Taliban pawl cozah, Afghanistan innpa chakthlang a si mi, Pakistan, Iran, Tajikistan, Uzbekistan le Turkmenistan hna cu Afghanistan ram bawmh ding in le Taliban cozah cohlan ding in biaruahnak a ngei pi cang hna China state official nih a chim ning ahcun US nih ‘Afghanistan a doh ni thawk in a chuah tak ni tiang, Afghan mipi nih harnak le buainak fakpi an tawn tiin a chim.\nA chim chap mi cu, US nih Afghanistan ram kum 20 chung a uk lio ah khan, US ideology le value hna cu Afghanistan pawl lungput ah hram hram in chia a tim i, mah bantuk hram hram in thil a tuah mi kha textbook bantuk in example a tha tuk mi a si,\nRamdang a si mi, hram hram in an cungah nawlngei i tim i ruahnak thalo hram hram in ngei ter a tim nak lungput a si tiin China foreign ministry bia phuantu Wang Wenbin nih a chim. Cre-RTK\nJoe Biden bia chim mi cu Trump bantuk cu a si hrim lo e, a ralchia deuh ko ee →\n← China caah thawngtha bak si cang lai, Joe Biden a thawng lo tuk caah


US nih ISIS Ralhrang Bawizik Thar Konglam Hlathlainak a Tuah Cuahmah – THE CHIN JOURNAL\nUS nih ISIS Ralhrang Bawizik Thar Konglam Hlathlainak a Tuah Cuahmah\nNovember 2, 2019 November 2, 2019 | The Chin Journal | Hakha, Chin State\nUS Delta Force ralkap nih October 26 ah Syria ram nitlak-chaklei Barisha khuate pawng ah ISIS ralhrang bawizik Abu Bakr al-Baghdadi an thah dih hnu ni tlawmpal ah Baghdadi rian a chawngtu ding ISIS bawizik thar an thimmi kong cu Audio Tape hmang in ISIS nih thawng an thanh colh ve.\nOctober 31 ah ISIS nih Audio Tape an chuah i, Baghdadi a thi cang timi an fehter hnu ah Baghdadi rian a chawngtu ding caah Abu Ibrahim al-Hashemi al-Quraishi kan thim, tiah thawng an thanh.\nPresident Donald Trump nih, “ISIS ralhrang nih hruaitu thar an thimmi kong kan theih tuk ko. An thimmi pa hi aho a si timi zong kan theihmi a si ko,” tiah a chim.\nA ngaingai ah ISIS nih an bawizik ah an thim tharmi Hashemi hi ahodah a si timi fiang ngaingai in theih a har.\n“ISIS ralhrang bawizik thar Hashemi kong hi fiang ngaingai in theihmi kan ngei lo. ISIS biaceihtu bu ah luban lei a rak ttuanmi a si i, Sharia Committee hruaitu pakhat zong a si timi tiang lawng kan theih,” tiah Iraq ralhrang dohkalhtu bu ah tuanvo ngeitu pakhat a simi Hisham nih a chim.\nUS ralhrang dohkalhtu bu i Coordinator Nathan Sales nih, “Ralhrang bu ah hruaitu thar an i thim caan paoh ah an thimmi hruaitu konglam hi fiangfai tein hlathlainak kan tuah zungzal,” tiah a chim ve.\nBaghdadi a thih hnu October 31 ah ISIS nih an chuahmi Audio Tape ah ISIS ralhrang biachimtu nih, “US cung ah lehrulchamnak kan tuah lai,” tiah tlerhkhawnnak bia zong a chim chap.\n2014 in 2017 karlak ah Syria le Iraq ah ttihnung in thahnawnnak a tuah i vawleicung hmun kip ah ralhrang bomb puahnak le tuksaphur thahnawnnak a rak tuahtu ISIS ralhrang bu cu US hruaimi ttangrual ralkap bu nih an tei hna hnu ah penmi hmunram rep ngei ti loin aa tthentthek in an um hna.\nSihmanhsehlaw, ralhrang kong ah thiamsang a simi pawl nih, “ISIS hi vawleipi ca ah ttih a nung ngaimi ralhrang bu a si peng rih ko. Syria le Iraq ah sung cang hmanhselaw vawleicung hmun kip ah an i pharh i pehtlaihnak ttha tuk in an ngei. ISIS ralhrang a rak ttuanmi pawl kha ram thumnak an ram ah an kir tthan hna i an umnak ram ca ah ttihnung ngaingai an si. Cun, atu ah cun ISIS hi Africa vawleitthen, Somalia le Asia nichuahlei ah a ummi ralhrang bu pawl he pehtlaihnak an ngei thluahmah. Ram kip ah an i pharh caah vawleipi ca ah ttihnung peng an si rih,” tiah an chim.\nNathan Sales nih, “ISIS ralhrang bawizik Baghdadi kan thah khawh cang nain ISIS tlerhkhawnnak hi a dihdong rih lo. US rampi a humhim nakding ca ah ISIS ralhrang dohkalh hi abiapi tukmi rian ah kan chiah peng rih ko,” tiah a chim.\nA nung in siseh, a thi in siseh vawleipi nih tlaih le thah a duh bikmi ISIS ralhrang bawizik Baghdadi cu US Delta Force ralkap 70 nih October 26 zaan ah an luh hnawh i amah tein nunpek bomb aa puah.\nUS President tthing Barack Obama chan ah al-Qaeda ralhrang bawizik Osama Bin Laden an rak thah i a ruak rili chung ah kan hlonh an ti bantuk in Baghdadi ruak zong rili chung ah kan hlonh, tiah US nih thawngthanhnak a tuah.\nRelchap – US Delta Froce Ralkap (70) nih ISIS Bawizik an Luh Hnawh Ningcang\n-Reuters, ABC News


SAC Ralkap 28 An Si Cang - News and Media\nKNU brigade- 6 hmunhma Laykaegaw le Wawlay hmunhma ah SAC ralkap KNLA sinah aa fonhmi duh-tat-yin-hmu telh in minung 28 tiang an phancang tiah KIC thawngthanhnak pakhat ah an langhter. SAC ralkap duh-tat-yin-hmu telh in ralbawi 5 hrawng an i tel i KNU kuttang ah tha tein le an himnak ding caah zohkhenh an si tiah KNLA nih a thanh.\nAn chungkhar he pehtlaihnak nawlpek an si, tha tein zohkhenh an si. Kanmah he aa fonhmi khah-mah-yiah 585 in bu-hmu Tin Lin Aung le tat-mah 77 in CDM bu-gyi pakhat tiin an pahnih nih raltuknak lei zong ah an mah pumpak nih training pek in an kan bawmhchanh” tiah KNLA nih an langhter. Laykaegaw ah SAC ralkap le KNLA kar nitin ngawt in kahdohnak a chuak i, SAC ralkap hna nih zaan tin hriamngan in an kah hna tiah theih a si. Crd – TCP\nGyatat palik sakhan laknak ah Salingyi PDF nih sing 230 leng hman


Lolamtlaang Khuaruah (Facang In Tolre Ah…) – THLIZIL THAWNGPANG\nLolamtlaang Khuaruah (Facang In Tolre Ah…)\nFacang biatak in Lairam ah kan cinnak hi Mirang chan hnu lawng khan a si– kum 100 kuakap lawng a si rih kan ti lai cu. Cu hmanh ahcun biatak tein a ciingmi hi thlanglei Laitlang deuh an si i chaklei Laitlang ahcun Thantlang dah tilo adang Hakha, Falam, Tedim le Tonzang lei ahcun facang hi tlanglo ah an ciing tuk lo.\nFacang cin hi lopil a heu tuk hlei ah pawcawmnak khim taktak a kan pe kho tuk ti lo (Pawngkam environment a hrawh tuk timi tu hi cu a si lem lo). Ruahti cungah aa hngat tuk hlei ah kan vawlei zong a tar/phong chin lengmang i milu le kan karh chin lengmang tikah. Tukum zong Zahnaktlang le Thantlang peng khua tampi cu paam dawh kan si hoi ko hih.\nCu lioah ‘tolre’ ciin biatak tein a hung laar i kan thawchuak deuh. Thlennak(revolution) pakhat si hraam seh. Thlanglei Laitlang pawl cu tolre in an irum phahnak cang. Kanpetlet hna khi sifak bik Peng kan rak ti nain tolre thawngin a rum bik Peng ah aa chuah hnik cang. Chaklei Laitlang hi kan lungfim a tlai ti khawh a si nain caan kan ngei rih ko– tolre ciing cio hna usih. Ekah pakhat tolre a ciing cangmi chungkhar cu hmailei an pawcawmnak ca dingah lungrethei Tik awk a um ti lo. A rum lo hmanh ah zingzan rawl ei awk ah a buai hau lailo.\nKum 2020 thimnak ah aho party cozah kan kai zongah tolre sehzung (small or medium scale industry) cu thlanglei le chaktlei Lairam ah pakhat veve in a chiah hrimhrim hau. Khohsuai asiloah adangdang zong ser khawh. Atu i ahring le acar in kan zuar hmanh ah hitluk a miak si kaw value added chinchin cun atu aman i a let thum naktam in a kai kho. Cucaah cozah nih atu tein a cinning (technic), cinnak phaisahram (grant/loan) le azuarnak market biatak tein a bawmh awk a si. Cozah lei an khulnuar deuh I kan lung tha lo.\nHiti ti tikah tlaanglo facangcin hi kan khap lai ti phun in biachim ding zong a si hlei lo (Chin cozah upa pakhat nih nai ah a chim I ka lung tha lo ngai). Kanmah nakin a let tam in a thangcho cangmi Mizoram cozah (MNF) hmanh nih an policy (2019) ah tlanglo-facangcin a biapit tuk rihnak hitin an tial — “Shifting cultivation cannot be neglected and should be used to its full potential for raising crops especially our stable food ‘rice’”.\nKilometer 36000 tungvangpalh in a kaumi kan Chinram nihhin Chin miphun hi a kan cawm khawh tuk ko. Miphun dang bochan a hau lo. Mahte khuakhannak (self-determination) lawng kan herh. Hi hmanh hi Kawl le Rakhine nih kan vawlei tam ial an kan chuh rih– kan laak than lai. Chin miphun cu kan tuanbia in amah tein ai todelhmi miphun kan si I kan si peng ding zong a herh fawn.\nPrevious Post:Halkha Mipi Le Mino Bu Hna Rak Zoh Sawh Hlah Uh, Miphun Dang Milem Phun Hna Hlah Seh\nNext Post:Aung San Cu Kawl Caah Pasal Tha Hero Asi. Chin Caah Cun Mi Hrawkhrol Asi


A Nulepa nih An Cawnpiak Tuk Ko Nain A Ngai Lo i A Hawipa Tleirawl Tlaih hrem A Timh Caah Faktuk In A Mualpho (+Video) – Onlinenungak\nHi a tanglei video kan rak langhter mi hi nule pa nih kan fale an nunning kong ah kan lungfim deuh i a venhim zia kan thiam khawh hna nak ah thathnem nak a ngei lai timi ruahchan nak he kan rak thlahmi si . Tuchan ah cun mino tete le tleirawl lio in nule pa hlen i mah duhnak lam a zulmi tampi an um hna . Adonghnak ah cun an mah tu harnak khurchung ah an tla i nule pa thiamthiam nih a donghnak ah cun buaipi than an si tawn.\nNule pa nih hin kan fale hi a pakhat nak ah kan chiah hna a herhmi a si . Ka fanu hi khawika dah a kal i a hohe dah an um ti ? Zeiruang ah dah a tutiang inn ah a lawi bal lo timi tiang kan fale kong ah kan ruah i kan hlathlai lengmang hna awk an si . Mi thenkhat nule pa cu biaknak lei ah kai hmang ti riangmang in mah fale vial cu dai thlanh ngaimi an um .\nMi thenkhat nule pa cu phaisa chawva kawlnak ah can pek i riantuan nak lawng ah can pek i fale zeitin dah an um ti hmanh a tuak kho tilo mi tampi an um . A donghnak ah cun an fanu te nih nauthar te a chuahpi hnu ceo ah i chir le sik le thawl a hmangmi zong um a si . Fapa le zong a canlio ah chimh hrin nak ngeih tunglo i mi fanu naupawi ter le thil sual tuah hnu lawng ah phaisa zeimaw zat i ken i va rem ah ai thawhmi nule pa tampi um a si.\nHi video hi rak zoh law , hi tleirawl nute hi a hawile he an i tong hna i culak ah pa pakhat he room dang te ah can tha a rak la ve i a cawlcangh ning hi rak zoh ko .A nule pa nih kan fanu hi khawika dah a um i a hohe dah an um timi cu an theih na ding a um lo . Zeithil nih dah ahmaika ah a rak don i buainak khurchung ah a lut cuahmah mi hi a nule pa palh a si lo kan ti kho lai lo.\nA hawile nih a hnulei in a cawlcangh ning vialte cu video in an ra record piak i social media ah an larhter hnu ah mualpho za lo tein a mualpho ve ko hih . Hi video zohnak hmangin kan ca cio ah fimnak kan pe hram ko seh.


KAN NAU, KAN FA KYAW KYAW THIH KAWNGKAU AH’ LUNGPUT I THLENG CANG HNA USIH TIAH NAWLNAK. – Lai Lungrawn Post\nKAN NAU, KAN FA KYAW KYAW THIH KAWNGKAU AH’ LUNGPUT I THLENG CANG HNA USIH TIAH NAWLNAK.\nZahan nai kan nau kyaw kyaw thih kawngkauah Kyaw kyaw Nu le pa, U le nau le chaklei kan unau le hna nan lung a fak tuk ti ka theih tikah, nan mawh bakloh.Chun itlo le zan itlo in nan umlai tiah ka ruah. Minung kan nunnak cu a sunglawi tuk mi asi, mitthli kan tlakpi hna, nan lung fahnak hi kan theihthiampi tak tak hna. A pawikhun ko, Van Angel thlanei nih a thlarau rak dawng hna sehlaw, kan Pa Abraham kiangkap te ah um ko seh. A nu le pa, U le nau nan dihlak caah nan mitthli hnawttu caah Pathian sinah thlaza kan cam piak hna.\nLaifa kan mah le kan mah heh tiah kan i thruat lengmangah hin kan pawngkam i miphun dang a um mi, tei an kan tim i, an kan thlanglamh tu, kha hlan i an kan tu an kan deng tawntu, an kan thrawl i ram lak i an kan riahter i Ti le rawl hmanh ei ngamlo i an kan tuahtu miphun hna nih an kan Nihsawh ngai cang hih. “Lai leh lai an nia han in khawih tehse”, tiah an kan cuanh ko.Miphun pi kan si, Mi phunpi lungput neiin kan lung i thleng cang hna usih.\nSangau lei kan nau le zawng hi thil hi Lung thlen tertu, lungfim chimtu ah cang seh. Remh an herh nakah i remh hna seh. Chaklei kan unau le zawng zaangfah nak tein nan lung i thleng ko sawh uh tiah zaangfah kan nawl hna.Chaklei kan unau le zawng Upa lungfim, mithiam fimchimtu tampi nan um, Kan nau le lungrawk mi remhtu dingah hmai van sa cang uh tiah kan nawl hna. A ee tu nih ee ko hmanh selaw A hnawttu kan um lailo maw..Kha hlan i Mar pawl i Pawiho an kan ti, an kan thrawl, an kan tuk, an kan vuakvelh liauah khan Sangau cu Laimi kan khualipi pakhat a siruangah kan unau le mitthli hnawttu, Tirawl rak pe tu, Sangauah hawng ulaw tiah a rak au lengmang mi kan rak si ve. Kan palh nak tampi a umko lai. A palh mi cu A ngaithiamtu an um ve bangin Ngaihthiam kan herh nakah kan ngaithiam ko u. Zaangfah nak te in nan lungput thleng ko cang uh, a nemnak in khua ruatko cang hna usih tiah kan nawl hna.\nSangau hi laifa viar kan si Mar holh hmanh hi kan thiam setsai loh. Kei lebang cu Mar holh holh nak cun chun nitlakte Sakhi rap i awhter hmanh khi ka duh deuhSangau cu Hakha trang i khua dirh mi, Hakha fa kan si. Kha hlan zawngah Sangau cu sa le ral lak i an kan dirkamhtu cu Chaklei U le nau nan si. Chaklei kan u le nau hna cu, phun le hram kan zohah cun, kan nu kan pa pei ti nan si cu. Fa le cu palh nak a um zawngah Nu le pa nih cun an theihthiam tawn hna silo mei.Laimi mifim mithiam le mi thrawng hna, U le nau Kar lakah Deihnak Remnak a um khawh nak hnga nan za zo cang ulaw tiah kan nawl hna.\nHi tluk lungfah nak a tlung mi hi a faktuk ko lai, mah can van i can terah. Sinain, a liam cu aliam cang, auh thran khawh khi a si tilo. Cucaah, Rem nak Deihnak kan kar lakah umko seh tiah kan Lungput i thleng cang hna usih.\nDawtnak he Kum thar cu dong cang hna usih.Kyaw kyaw te chungkhar, U le nau zawng Pathian nih an lam hruai hna sehlaw, hi thil hi hmailei an thluachuah hmuhnakah cang ko seh. Pathian nih nan thin Tikik tawih sehlaw tiah zaangfah kan nawl hna.


Chinram USDP party chungin Cozah riantuan hna nih CDM an tuah lo khi cu a phung si ko – Onlinenungak\nChinram USDP party chungin Cozah riantuan hna nih CDM an tuah lo khi cu a phung si ko, theihtlei silo, NLD tanh taktak hna nih CDM nan tuah duh fawn lo khi theihtlei ngai asi.\n2021 ithim lai hrawngah NLD caah vun hawh tiang ngamh/Chin party vote peknak in Rul va can le si tiang in a ngamh i, NLD caah tlangau mi hna nih CDM nan tuah duh lo hleiah CDM tuah duh nan fale hna tiangin a thloh rih mi nan um cuh. Credit; Salai William HC\nThawngdang Relchap >>>>>><<<<<<<< 1988 Kum Lio Ah Ralkap Cozah Doh Ding In Political Activist, Siangngakchia Le Mino Tampi Hna Cu India, China Le Thai Ramri Ah An Rak Kal Hna. India ramri lei i a va kal mi hna cu India cozah nih Mizoram State chung i Champhai Dist., Champhai camp le Saihai Dist., Saihai camp ah an chiah hna. Saiha camp i an chiah ningdan hna hi fiang in ka hngal lo nain minung lu 30-50 kar tluk cu an um ve rua.\nChamphai camp i an chiah mi hna cu, Champhai khua in a khua taw Khan 2 tluk hrawng hla ah Police Station ca i an sak lio mi inn sak dih rih lo mi ah an chiah hna. Champhai camp a va phan kho mi hna hi 200-300 kar tluk cu an rak si ve lai dah. Champhai camp i a va kal mi hna ah a tam deuh cu Hakha, Falam, Thantlang, Tahan-Kalaymyo le Matupi peng in mino siangngakchia deuh an si hna i,\nChamphai camp ka phanh hlan i Tidim lei in a vung kal mi hna cu sau um lo in hmun dang ah an kal ṭhan tiah ka theih. Champhai camp i a ummi chung in cheukhat cu December thla chung ah CNF min in ralkap training laak ding in Kachin ram ah an kal hna. Acheu cu anmah le an khua cio ah a kiar ṭhan mi zong an um hna.\nHi kar chung ah Rangoon le Kawlram lei in Kawl siangngakchia le ralkap cozah a doh mi hna doctor pahnih (MBBS le BDS) le an hawile 15 in 20 tluk an hei phan ve. Anmah chung ah air force in a chuak mi ralkap senthum pakhat aa tel ve mi nih Champhai camp i a taang mi hna cu ralkap training a pek ve hna. India ram Manipur State i a vung kal mi hna cu Tamu khua in ramri an hei tan i Mawre khua in Chandel dist.\nchung i ralkap battalion camp umnak pawng ah camp tuah piak in an chiah ve hna. Cu kaa hmun i a va phan mi hna cu Kawl miphun deuh an si hna i 150 – 200 kar tluk cu an um ve lai ti si. Camp ah cun zei tuah khawh zong a si ti lo i, acheu cu Manipur khuapi Imphal le Churachanpur tbk. ah an va kal hna. Nawl lo in nan chuak tiah India police nih an tlaih hna i jail ah an khumh mi hna zong an um.\nAhnu deuh ah acheu cu Delhi ah kal in UNHCR office ah dawrnak a va hal mi an um i Kawlram lei ah a tlung ṭhan mi zong an um hna. China ramri lei i a va kal mi hna cu Kachin ram chung ah an lut i KIA ralkap umnak hmun ah an phan hna. KIA nih hriamnam hman ning le raldo thiamnak training an pek hna. Mah hi lio 1988 kum ah hin anmah Kachin mino siangngakchia tam nawn zong KIA ralkap ṭuan ding in an lut ve hna.\nAtu ah mah cu hna chung in zei maw zat cu KIA ralkap hruaitu upa ah an hung chuak hna. Thai ramri lei i a va kal mi hna cu Karen National Liberation Army, Karenni Army le Mon National Liberation Army umnak hmun ah an va phan hna. Cu kaa hmun i a va phan mi hna nih cun 1 November 1988 kum ah ‘မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦး :\nAll Burma Students’ Democratic Front (ABSDF)’ tiin hriam tlai bu an derh i Kachin ram KIA ralkap sin i a phan mi mino siangngakchia pawl he Northern ABSDF le Southern ABSDF tiin an i fon. 1992 kum February thla chung ah Northern ABSDF mino siangngakchia pawl chung ah Kawl ralkap spy an lut tiin anmah chung ah i tlaih le i thahnak a rak um.\nMah hi lio ah hin CNF ralkap pawl zong China ramri KIA headquarter umnak Pajau in Chin ram lei tlun kan i thawh i lampi ah kan um lio a rak si. ABSDF ralkap pawl cu a hnu kum 4-5 hnu hrawng ah Western Branch tiin an cawlcanghnak hmun ram an kauh i India le Bangladesh ramri i hmun a khuar mi hna CNF le ALP ralkap sin ah an ralkap tlawmpal kum 2-3 kar chung an rak chiah ve hna.\nChittagong Hill Tracts i ka um lio ah Northern ABSDF Chairman a rak si mi Aung Naing cu Delhi in Bangkok ah kal aa tim i, Chittagong city ah aa din pah i ka va laak. Ka umnak Bandarban khua ah thla khat deng a caam. Bangkok lei a kalnak vanlawng cu Rangoon airport ah suimilam pakhat chung hrawng i dinh pah ding a hei si.\nAung Naing cu University of Medicine, Mandalay ah senior medical student a rak si. A ka chimh mi ah, Roman Catholic biaknak a bia mi Portuguese hrinthlak a si. 1988 kum lio i Kawlram buai lio ah ralkap cozah uknak duh lo ruang ah le democracy uknak duh ruang ah India, China le Thai ramri lei i a rak kal mi hna hi 5,000 in 10,000 kar tluk cu an rak si lai tiah an tuak.


FIANG NGAI IN A VUN LANGHTER KHAWH DIH, KAWLRALKAP HI AN RAK TLAWMTE KO – The Chinlung Post\nTaliban tapung nih Afghan khualipi an erhkhumh; President Ghani a zam cang an ti (updated) Pu Zing Cung nih “Raldoh cu thinlung in doh asi” a timi kha hihi a si. Taliban tapung nih Afghan ram cu an chim(ting) dih ngawt cang i atu hi Kabul khualipi an luhhnawh cang, vabu hlawm in hlawm an timh. An ram president cu a zam cang tiah news tamdeuh nih an tial (confirm ti awk si cang ko-edited).\nPesident Biden nih naite July thla ahkhan “Afghan ralkap cu sing 3 an si i tha tein kan train hna i hriamtha kan pek hna. Taliban cu 75,000 fai lawng an si” tiah a ti. Asinain a ruahning bantuk a rak si naisai lo. Tapung nih vangkau in an thlaak hna. Zeiruang bik ah hme tapung nakin a let thum renglo in ralkap thazang a ngei i US nih pekmi vanlawng le meithal thatha a nei komi cozahpi nih cutirumro cun an der hnga? A mak ko.\nTaliban ralkap cu kan ram kan lak than hrimhrim lai’ timi hacangrialnak lungput an ngei (Cheukhat cu hramhram in fialchom le hmuhtheih duh zong cu an um ko lai). CNF Chairman Pu Zing Cung nih Zeibantuk hriam tha hmanh hi thinlung thawnnak he hmanti lo ahcun an hnawl dih a timi kha Afghan ral dohnak le Vietnam raldohnak ah a fiang khun.\nKawl rallokap hi sing 3 fai an um nain meithal tlai taktak ralkap hi 150,000 hrawng lawng an si tiah rallokap in a zammi nih an chim. Cucu tlangcung hriamtlai phu le PDF fonh zat hrawng fangfang a si ve ko tinak a si. Cucaah mitralchiat awk a um hrimhrim lo. Kan thinlung le kan lungrualnak kha biapi si ko. Kan tei hrimhrim lai. Credit: Salai Ceu Bik Thawng\nRelchih Thawngpang dang :Falam Sipin nih covid vaccine aa chunmi lawng nih dawr nan on khawh tiah thanhnak an tuah. Falam khuachung dawr onnak konghe pehtlaiin Falam Sipin nih dawr ngeitu hna cu tuni August ni 16 thok cun zingka in chun suimilam 12 tiang dawr nan on khawh tiah thanhnak an tuah. Sihmanhsehlaw dawr a on tu ding hna cu covid vaccine aa chun cangmi lawng nih dawr nan on khawh tiah an langhter.


Zing Tin Cuai (Thlumpi) Biachim Cu Mak Ko Hih Benjamin Sum Kong Faak Taktak In A Chim – Chin World News Evening\nBenjamin lung le thin vih thannak. Mission a dih cang ka dai cang lai ka ti nain kan fanu nan soisel peng rih caah tisa tlok in kaan toih than tuah hna lai. Naite Grand final liau khan mizaapi zaapei bengh aw le Esther tin an au aw le Benjamin tiah au aw a ho nih dah a sak liau khan a than khun a tlerh khun Simple tein hun ruat than ko u! Esther nih hin hla a sak tik ah hla aw phun phun(12) ning in a hman thiam i Benjamin nih hin phun(6) tiang a hman khawh ve i AMP nih hin phun(4) lawng a thiam. Hla hla fang kek lak a sak khawh hlei ah performace le hruk-aih ah an tluk hoi lo.\nNan Benjamin hi Idol ruang ah a molh pah cang hih. Winner tin an thanh liau (a tang hmanthlak chung) khan tek nih a tlak kha mu, chim duhmi cu amah aa rak iruah ve nain a ngah lo caah a zum kho lo(zaapei bengh zong a philh ko khih zoh ko u). Nan Solomon, Puia,JH Thang le Aungla tin nan tahchun hna i aa rak izum tuk ve hih nihchuak lei a si. L.Saizi he hman an ithlak liau khi zoh ko u, Micheal Jackson nawl bak aa cawn hoi cang(naite khan Micheal Jackson he a donghnak an tahchun than i mu). Cu caah a runh pah cang i a molh pah cang ko hih amah nih tummi um loin a fan mihrut pawl taw sawh ning in a tli thluahmah ko cang.\nA catial khi zoh ko u, a ngawi dih khi. Mah hi maw Quality ngei tein tanghra a awn hnga? Hla ka phuah liau a ti i khua zei maw kawlhla a khek kho pipa bang, a hla phuah mi Falam ah ti lo cun a laar kho lai lo a kut tha baa lam. Zei kawl hmanh nih tha an pe lai lo albulm a chuah zong ah , min thang show ah an sawm fawn lai lo.\nCu ca cun dawtnak he nan Kerte hi au zawk cang u a lan deng cang . Forh ziak le taw sawh aa ziak sawhsawh ve mi mah aim( ambition) a ngei lo mi a si ko hih. A style nih le zung hnih piah lawng te a taw tuk ee khuapi um ding a si lo. Credit: Zing Tin Cuai


Ralhrang Nih Vanlawng In Ankah Ruangah Minung Pakhat Athi Adang Pakhat Hliam Atuar Cun Khuami An Zam Dih – Chintanbo\nFebruary 5, 2022 admin MYANMAR NEWS 0\nNi hin chun hnu ah khan Phakan peng Nanhwa pawng Kathmaw ah ralhrang nih vanlawng in an kah hna caah khuami chung in mipa pakhat athi I adang nu pakhat nih hliam hma atuar ve tiah theih asi. Cun SAC ralhrang hna nih vanlawng in an kah hna ruangah cun khuami hna cu an dih lak in khua an chuahtak i an zam dih.\nRalhrang hna nih nihin February 5, 2022 chun sml.12 hrawng ah khan raltuk nak Jet vanlawng 2 le helicopter pakhat in Nanhwa in Kamaw lei ah an kah hna I cun Zanlei sml.3 hnu hrawng ah khi Jet vanlawng pakhat in an va kahthan hna. February ni 3 le ni 4 ah khan Nanhwa thlang le I a um mi kha pawl ah KIA le PDF pawl hna I bawm in kahdoh nak fak ngai in achuak tiah theih asi. Source: Ka Chin Wave\nFeb ni khat zanlei sml. 4 le cheu ah kha mile 30 timi ah kahdoh nak achuak I SAC ralhrang minung 3 an thi, athi mi hna sin in CDF Mindat nih MA 3 meithal pakaht an lak. Lamkuih ah hmaisuang an rakthlah hna I ahnu in ara ding ralhra ng pawl hna caah hettiah an kah cia lio ah lam pawng ah athli in aum mi CDF pahnih nih hmai ah arak ra tu ralhrang hmai suang hna cu an kah hna I an minung pa 3 an thih hi asi.\nRalzam Hna Caah Bawmnak An Pek Hna


Vanram A Um Lo, Hell Zong A Um Fawn Lo\n"Thih hnu nun tthannak le vanram nih akan hngah ko timi hi tuanbia bantuk men asi i, thihnak a ttihmi caah asi ( A belief that heaven or an afterlife awaits us is a "fairy story" for people afraid of death) . Kan thluak nih rian a ttuan lo hnu cun zei pauh hi adih cang ko caah mithi cu a rawk cangmi computer bantuk kan si" Hi bia hi Stephen Hawking nih The Guardian thawngzamhca he May 2011 lio bia an i ruahnak ah arak chimhmi bia asi.\nVan le vawlei le a chung um thilri le minung kongkau a hlattlaitu a nung rihmi scientist hna lakah a thiamsangbik pakhat asi lai tiah ruahmi Stephen Hawking biachimhmi hi mi tampi nih an i laak ngaingai mi asi. Thil thar tampi an sersiam i minung thanchonak caah thil ttha tampi a tuahtu an si fawn. Asinain, an hlattlai cuahmahmi van le vawlei le a chung um thilti vialte a sertu Pathian hi, a um lo tiah an ruah. Pathian a um lo atimi caah cun Pathian umnak vanram zong a um awk a ttha tilo.\nVanram hi mi tlamtling mi caah asi. Vawlei cungah a ho hmanh kan tlamtling lo. (Romans 3:9, 3:23). Ka tlamtling ko, ka suallo kan i ti ko rih ahcun kanmah le kanmah kan i hlen hi a si. (1 Jh 1:8); mah le mah cu i hlen khawh phung a si lo. Kanmah pumpak i zuam nak in Pathian hmai ah mi tlamtling kan si kho lo, thiam kan co kho lo. Kan sualnak nih hin Pathian he a kan tthen (Isaiah 59:2). Thiam coter kho tu, lam hmuhsaktu kan herh, biatak kan herh. Jesuh cu lam le biatak le nunnak cu a si. Jesuh thawngin dah ti lo cun Pathian sin phanh khawh a si lo (Johan 14:6). Jesuh cu biatak a si i cu biatak cu kan luatnak a si (Johan 8:32). Kan caah Pathian i aa timhlamhnak sang bik cu Jesuh thawngin sualnak in a kan tlanh hi a si. Jesuh nih amah muisam keng in a kan ser (Gen 1:27) i, hi vawlei ah Van nunzia a cawng chung dingin a kan chiah.\nVan nun kan co khawh nakhnga Pathian nih afapa ngeihchun pek ngam tiangin vawlei hi a dawt (John 3:16). Cu Jesuh nih cun vailamtah cungah a nunnak pek tiangin nangmah le keimah a kan dawt. Vailamtahnak vanlam asi. Vailamtahnak i Khrih a thihnak kong hi a tlau lio lengmangmi hna caah cun pakpalawng bia a si ko, sihmanhsehlaw khamh lio lengmangmi hna kannih caah cun Pathian hmual a si. (I Cor 1:18). Jesuh cu sualnak chungin a ka khamtu le a ka tlantu asi tiah a zummi ahopauh nih Vanram ah zungzal nunnak kan co lai. Vanram hi ahodang ca hmanh siloin, Pathian a zummi kanmah caah sermi asi.\nCu asi caah, Pathian a zumlotu hna caah Vanram a um lo i, Pathian a zumtu hna ca zongah Hell a um ve lo.


Mizoram Sangau MYA nih:Laipa an thah tiah a thang.By Thawng Zam Thang. – Lai Lungrawn Post\nDecember 29, 2020 December 29, 2020 admin Theihtlei\nMizoram, Sangau MYA nih Laipa an thah tiah a thang. Hihi mawchiat awk an ttha lo. Mizo cu an i hruai ning a ttha tuk i, palhnak le midang cung ah tthat lo nak tuah ah cun, an mah mizo lila zong i tthah a si ko. Cu caah, hi tthahnak kong ah, Chin State Palai pawl nih hlathlainnak an tuah khawh ah cun a ttha tuk hnga. Ning lo tthahnak a um ah cun, ram khat le ramkhat dan i tat khawh a si.Thihnak a tonmi chungkhar, Pathian nih nan tuarmi fahnak in, in hnem ko hna seh.\nThawngpang dang hi relchap ko:President Trump nih tuchun ah “US mipi minung pakhat nih $2000 cio hmuh dingah an i tlak, chim tlak lomi $600 hmuh ding cu a si kho lomi a si’ tiah a chim than. Congress nih a herh lomi ah billion dollar dih in hman nan timhmi hi cu nan hleh bang a hau tiah a chim.\nThawngpang tha:USA um mi dihlak caah’Nan bank cio rak check te uh’Tuzar chung.


RALHRANG SIN RIANTTUAN VIALTE KAN THAH DIH HNA LAI AN TI CANG – The Chinlung Post\nPDF nih ralhrang kawlralkap he rian attuan mi paoh kan thah thluahmah cang hna lai tiah thanhnak an tuah cang. Tanhse PDF nih ralhrang kawlralkap kuttang ah rian attuanmi khuabawi an thahnak konghe pehtlaiin thawngthanh nak an tuah. Thanhnak an tuahmi cu ttihnung ngaingai si cang. Thanhnak an tuahmi cu atanglei bangin a si.\nTanhse peng, Paw Oo ah rahrang kawlralkap hna nih rian an khinh in a ttuanmi Khuabawi cu kanmah PDF nih kan thah mi a si tiah fiang tein an langhter. Tanhse peng Paw Oo ah ralhrang kawl ralkap nih khuabawi rian an khinh mi U Ye Htun cu tuzing suimilam pasarih hrawng ah thah asi. Hi thahnak ah PDF nawlpeknak in thahmi asi tiah an langhter.\nFak ngai in Tenhse PDF nih thanhnak an tuah tthan rih mi cu ralhrang kawlralkap siseh, ralhrang kawlralkap kut tangah rian attuanmi khuabawi le mipi cungah fahnak or harnak pek dingah ralhrang kawlralkap sin ah pehtlaiihnak angeimi hna cu tuni khuabawi thah bantukin kan thah hna lai tiah an langhter chih rih.\nTanhse PDF nih an ti tthan rih mi cu mipi hna ralhrang kawlralkap siseh ralhrang palik hna he I chawn bia lai lo.Cun zaan suimilam 6 hnu ah leng nan chuak lai lo. Culawng siloin lunghrinh awk a si mi thil nan hmuh mi paoh nan tawng lai lo tiah ralrin an pek hna. Tenhse PDF cu May thla ni 29 ah ralhrang kawlralkap dohnak ding le mipi kilhkamh nak ding caah tiah an rak dirh mi asi.\nThawngpang Dang: ASEAN lei nih Kawlram konghe pehtlai in special embassador cu a rannak in thim a hau lai tiah Indonesia ramdang vuanci nih June thla ni 2 ah forhfial nak bia a chim. Kawlram konghe pehtlai in a herh mi riantuan ding hna cu ASEAN hruainak in tuah cuahmah lio asi. A luan cia mi April thla ah Indonesia ram ah tuah mi Kawlram kong meeting ah hnatlak nak 5 kan tuah khawh tiah ASEAN lei nih thawng a thanh.


Ohio State ah cun:Donald Trump nih’A tei ko lai hi. – Onlinenungak\nOhio State ah cun:Donald Trump nih’A tei ko lai hi.\nFlorida State ah Trump nih a tei lai tiah rak ruahning bantuk in a tei taktak. Vote 250000 hrawng in a tei. Asinain ruahning nakin Biden sin ah a lung aa thlengmi Voter an tamdeuh ti a si.\nFlorida hi a biapimi Swing State a si nain Republican an thawng lengmangnak a si ko.Tutan ah a hleiin zoh ding cu Ohio State hi a si. USA tuanbia ah Ohio ah teinak a hmu lomi pakhat lawng president a tling bal ti si le tutan hi Ohio ah teinak hmuh ding a biapi tuk.\nA tang hi ka tial ciami asi:\nNizan CBN in Pi Sui Chin nih Pi Cherry Zahau bia a ruahmi ka zoh ve i a bia a fak ngai. Dr. SaSa zong fak ngai in a tthuat. Pi Cherry le a ttuan hawi hna nih Dr Sasa cungah an lungput biathli a pholang lawlaw.\n(Ahodah a dik. Ahodah a diklo timi ka thei hna lo. Asinain laimi nih “Keimah ttuanmi/ kanmah tuahmi” tiah thil ti khawhnak/credit an icuh tukmi belte cu a nauta ngaimi lungput ah ka ruah)\nDr Sasa cu NLD a von luh hnu in biatak tein doh le thlak a tong. Dr Sasa nun ahhin Keicu Pathian thatnak lawngte ka hmuh. Nihin a dirhmun a phan hi Pathian nih Joseph bantuk in a umpi i lam a hruai caah a si tiah ka zumh. A ttuanmi le a tuahmi hna hi midang caah tthatnak lawngte an si.\nDr Sasa a pa hi Pathian nih pekchanhnak kong chim ah laksawng a pekmi Evangelist a si i a chan lio ah Pathian nih a hman ngaimi a si. Dr Sasa nun le sining zoh ah khuaruahhar in tthatnak le hlawhtlinnak nih a tuam hi a pa thlacamnak a si lai tiah ka zumh. University kip i biachim an sawm khi a testimony in thazaang ilak cio awk ah an sawmmi a si. Hmailei a nun belte zeidah a lawh te hnga.\nDr Sasa nih a chimmi bia, policy le a Vision kong ah mature respect he a diklo tiah an al i critics an tuahmi khi aa dawh ngaimi biaruah/discussion a si tiah ka hmuh. A tha ka ti. Asinain a nun, a character le a riantuannak hrawh le thlak (charecter assassinated and destroy) an tuahmi belte cu a poi ka ti.\nBreaking News : Thantlang Khua Ah Pu Ram Ceu Thang Te Inn Ciam Dih Lak In A Kang, Kum Thok Ka In Chinram Ah Inn Kang Mi A Tam Ko Cang


Biden Cu President Asi Kho Lailo! A Ruang A Fiang Ko! – Chin 11 News\nBiden Cu President Asi Kho Lailo! A Ruang A Fiang Ko!\nPosted By: victor victor October 13, 2020\nBiden nih Vote tam deuh hmu hmanhselaw US President a si hlei lai lo.\nTutan US rampi thimnak ah hin Biden nih hin vote tam deuh (popular vote) hmu deuh hmanh selaw President a si lai tinak a si lo. Vote tam deuh a hmumi paoh President an tling lai tinak a si lo. 2016 lio ah khan Hillary kha Trump nak in 3 million vote in a tam deuh. Asinain President caah a tling hlei lo. US rampi thimnak hi Electoral College System ning in an kalpi.Cucaah vote tam deuh a hmumi paoh Election ah teinak an hmu lai tinak a si lem lo. Tutian belte Poll ning cun Biden nih Trump a tei deuh ngai.\nTutan US ithimnak ah hin aho nih dah teinak a hmuh lai tiah bawh cio a si. Trump maw Biden ti a si. American mipi hna nih cun a ralaimi November 3 khin Donald Trump nih White house um a peh lai maw, kum 4 dang a um than lai maw. Asiloah a chuak cang lai dah ti pawl cu mipi thimnak nih lai a rel lai. Tutan Republican lei Trump cu Democratic Party Nominiee Joe Biden nih a singkhaw (challenge). Biden hi Obama chan ah Vice President rian a rak tuan cangmi a si pin ah US Politics ah hin 1970 in aa tel cang.\nTutan ah aho deuh nih dah teinak a hmu lai ti hin chim khawh dih cu a si lo. Asinain ram chung National Poll pawl nih an langhter ning ahcun Biden nih hin Trump cu a tei deuh ngai. Tukum hramthok lei khan Poll hi lak le zoh a si. Tukum hramthok lei in a tu tiang ah Biden hi mipi nih duh deuhmi Poll ah a sang deuhmi a si.\nAsinain Poll nih hin vote tam deuh a hmu dingmi cu a ruah chung khawh. A tha ngai asinain vote tam deuh popular vote a hmumi hi President an tuan lai tinak a si lem lo. 2016 lio ah khan Hillary kha Trump nak in 3 millions vote in a tam deuh. Asinain President caah a tling hlei lo. US rampi thimnak hi Electoral College System ning in an kalpi.Cucaah vote tam deuh a hmumi paoh Election ah teinak an hmu lai tinak a si lem lo. Tutian belte Poll ning cun Biden nih Trump a tei deuh ngai.


Dr. Van Tum Cu Madison Lianching Nih Fiang Cikcek In Lehnak A Tuah Cang Hih – Chin World News Evening\nDr. Van Tum Cu Madison Lianching Nih Fiang Cikcek In Lehnak A Tuah Cang Hih\nJanuary 14, 2021 Salai Van World News\nSaya Van Tum nih Trump ttanhtu pawl hna hi a ka hnemh le fimhchim kan her lo. Amah tu hi hnemh le fimchim tu a her te lai. Trump nih mirum le anupi Melania a dawhtuk ruangah kan uar mi le ttanh mi a si lo. Mah hi Saya Van Tum cu nih vun thei ve seh.\nPakhatnak – Bill Clinton, Amah hi Democrat party lei in president a si mi a si. Bill Clinton President a rak si lio ah khan, US cu ramdang Pali he, heh tia buainak fakpi an ngei. Raltuk tiang a chuak i, US mipi nih an rian tuannak in tangka (Tax) an pek mi kha raltuknak ah heh tiah hmang a si.\nCun ramdang an va tuk mi thil an hrawk piak mi le a thi mi cu an tam kho tak tak. A dang cu chim lo. Kosovo ah thil an hrawh mi man vialte kha USD 31 Billion leng si kha. Adang cu chim lo in zeitluk in dah a tam lai ti kha na fiang ko lai. Mah ram pali hna cu Kosovo. Haiti, Sudan, Afghanistan an si. US ralkap minung tampi an thi hlei ah US economic nih a tuar ngai i, leiba tampi a chap kha\nPahnihnak – W. Bush, Amah hi Republican lei in President a si. Bush President a rak si lio a khan ramdang pahnih heh buainak fakpi a chuak i, raltuknak tiang a chuak kha. Mah raltuknak a hin US mipi nih an rian tuannak in tangka an pek mi (Texas) tampi hmang a si. US leiba a kar chin lengmang. Cu ram hna cu Iraq le Afghanistan an si. US ralkap tampi an thi i, US nih leiba tami a chap\nPathuamnak- Barack Hussein Obama. Amah hi Democrat lei in President a si mi a si. Obama lio ah khan ramdang panga hna cu US he buainak fakpi an ngei. Cu ram hna cu, Libya, Syria, Yemen, Afghanistan le Uganda an si. Raltuk ruangah mipi nih an rian tuannak in tangka an pek mi (Tax) an hmang mi cu a tam tuk. Mi tampi an thi i, US ralkap tampi an thi ve. US nih leiba tampi a chap\nA dawngnak ah President Trump- President Trump lio ah ramdang he buainak, raltuk a ngei ti mi thawngpang na thei bal maw? Raltuk ruangah President Trump nih US mipi nih an rian tuannak in Tax an pek mi a hmang ti na thei mi a um maw? Chim ding na ngei lai lo. Vawlei ah tih nung bik an ti mi, Obama nih zeitin hman a tuah kho lo mi IS pawl kha US navy seal hmang in a daihter dih hna.\nUS caah tih nung tuk mi Soleimani, President dang nih an rak thah kho lo mi General Qasem Soleimani kha a tha. Democrat pawl nih cun US ral a si mi Soleimania a tha mi kha an thin hun ngai hoi kha. Na pi Nancy Pelosi cu heh tiah a zai hoi kha. Na News rel tawnnak New York Times nih US ral a si mi Iran General Qasem Soleimani kha Hero bantuk in an tial hoi kha. President Trump lio bantuk in vawlei cung ramkip daitein le hna ngam tein a hlei in US, an um mi bantuk in Mah President a rak si cang mi pathum, Bill Clinton, W. Bush, le Obama lio ah an um ti na thei bal maw?\nObama nih a tuahnak ding lam ka thei lo tiah a ti mi North Korea Chairman Kim. Trump nih White House ah a va leng lio ah Obama nih a chim mi, Obama nih Trump sin ah, President na si hnuah North Korea Chairman Kim Jung Un hi ceilak in na buaipi lai hi aw. Na lungrei an theiter bak lai tiah a rak chim mi kha, President Trump kumhnih rian a vun tuan cu, North Korea Chairman KIM, Obama lio ah chiandeih bantuk in a au lengmang mi kha, daihtein a um kha.\nAfghanistan ah US ralkap tampi, Taliban tapung ruangah an thi tawn mi, US ah kir a duh ngai mi hna, kir kho lo in Taliban ral ruangah Afghanistan ah a um peng mi kha, rak kir cang u, dainak kan ser lai. Dainak ser hi a sunglawi bik a si tiin a ti hna. I thim hlan te zongah US ral a si mi, Taliban pawl hman nih Trump an uar tuk i President si than din in endorse an tuah kha\n(Natein tapung nih endorse an tuah mi a si caah Trump nih a cohlan lo kha mu) Trump hi Bible nih a kan chim/cawnpiak bantuk in midang he remnak le daihnak sertu a si ti hi rak phi hla mu. Democrat pawl/liberal an sual tuk ruangah heh tiah an doh mi hi thatein thei i zuam hmasa law a tha lai. Trump ttanhtu pawl hna hnemh le fimchim kan her lo. Democrat pawl tu hna kha thatein Trump bantuk in US ral a si mi le Pathian nih a kan cawn piak ning bantuk in daihnak va ser ding in va chimh ko hna.\nJoe Biden President elect a vun si hnuah, North Korea chiangdeih. Trump lio ah daihtein a um mi nih, US hi kan ral bik a si. Nuclear duh poah in kan ser lai tiah Joe Biden cu message a kuat cang kha. Trump President a rak si lio ah Iran nih a tuah ngam bak lo mi “strategic missile bases” cu Persian Gulf rili pawngah an chia bak cang kha. Isreal caah zeitluk in dah tih nung. Mah President a rak si cang mi, Bill Clinton, W. Bush. Obama lio ah raltuk ruangah US mipi an lungreithei ning le an mangchia ning kha thei i zuam ta. Cun President Trump lio ah ral tuk ti thawngpang a dai ning kha tha tein thei i zuam ve. Atu hi Joe Biden inauguration an tuah hlan bak in Israel he heh tiah an buai than hoi.\nObama President a tuan lio nak in Israel le US pehtlaihnak a chia deuh lai tiin mi tampi lungrethei in an um cang hi. Obama lio ah (Joe Biden Vice President lio ah) IS pawl sin ah tangka tampi in a bawmh tu hi, Joe Biden a vun si a cun vawlei cung nih zeibantuk in IS hi an buaipi te lai ti kha atu mithiam pawl nih heh tiah an ceih cuamah cang hi aw. A herh ah cun Bible hmangin Trump ttanhtu pawl hnemnak le fimchimhnak na tuah i, Bible thiam thiam in nangmah chimhrimhnak le lehnak ka vun tuah te lai. Bible nih ” Midang tahnak na hmang ning bantuk in tah nan si lai” tiah a chim kha mu\nDr. Van Tum (Dr in Theology) nih Trump ttanhtu pawl fimchimhnak tiah a tial mi kha ka hmuh ve. Ka rel ve, Natein amah tu hi hnemh le fimchimh a herh te lai ti ka hmuh caah mah hi ka vun tial mi a si. Trump ttanhtu pawl nih Trump kan uarnak ruang Point 9 ka tial cang kha. Mah lehnak ka tuah hnuah, a dang tial ka tim ti lo, Natein a hnuah, Trump supporter pawk hnemhnak le fimhchimnak ti a vun tial mi ka rel hnuah tial than a hao ti ka hmuh caah ka vun tial than mi a si. Amah Van Tum ka huat ruangah si lo, thil sining fiang tein vun langter ka duh ruangah a si\nA her ah cun, Pathian nih Saul a kaltak bantuk in Trump a kaltak ti a tial mi lehnak fiang cik cek in ka vun tial than lai (A her a cun) Cun Trump ttanhtu pawl, Chin Pastor a soisel mi kong zong a herh a cun ka vun tial than lai Cun Elijah thlacamnak le Baal prophet minung 450 thlacamnak hmang in Trump ttanhtu pawl a ta chun mi kong fiang cik cek in ka vun leh than lai (Chin Journal ti facebook page kha like le follow vun tuah law, ka leh nak na hmuh kho peng lai) Credit: Madison Lianching\nImpeachment Kongah Trump Caah Hnangam Ngai Si\nBreaking News: Trump Impeach Dingin Hnatlak Si Cang


AMAK KO, DONALD TRUMP BAK ADIRPI, BIDEN CU ALAWMHPI KHO LO – The Chinlung Post\nUS Thimnak ah atling tiah timi Joe Biden cu Vawleicung President hna nih lawmhnak cabia an kuat dih cang, Asinain Russia President Putin nih cun alanghter rih lo. GSA nih Biden cu White House daily briefing tuah kho dingin nawlpek asi bakin China President zong nih Biden cu alawmh pinak ca a kuat. Cun North Korea hruaitu Kim jong Un zong nih aa lawmhnak bia achim ve.\nRam tthenkhat hruaitu President nih Biden cungah lunglawmhnak bia an chim cuahmah lio ah Brizil ram president Jair Bolsonaro nih cun, US thimnak cu ningcang lo asi, hrokhrol mee a tamtuk. Mah cucu Republican nih tamtuk tehte an hmuh cang tiah a ti ve. Biden nih teinak a hmu tiah an timi hi adik lomi asi tiah President Trump ttanh in bia achim ve. Brazilian President hi Donald Trump huatu ram le media pawl nih cun an huat ngai ve. Anmah pahnih hi ralhrang dohnak dingah biatak tein thazaang chuah a duhtu an si tiah an chim lengmang hna.\nTrump nih a chimmi bia: US President Donald Trump cu Fox News ” Sunday Morning Futures” programme ah host Maria Bartiromo nih chawnhbiaknak angeih. Thimnak konghe pehtlaiin US President Donald Trump nih a timi cu Department of Justice siseh Federal Bureau of Investigation hna nih thimnak kong ningcang loin tampi a ummi an zoh sawhsawh ko mi hi cu apoi taktak tiah sual aphawt hna.\nHi konghe pehtlaiin a liamcia November thlathok ah khan Trump sihni pakhat arak timi cu thimnak ah an hmanmi Dominion Voting systems hi ningcang loin vote an tuahmi asi i, hihi ramdang mi an i thlaknak asi tiah arak ti cang. Cun Dominion Voting Systems hmangin ramdang asimi Venezuela le Cuba cun China hna nih thimnak hi an vun buaiter tiah Powell nih a chim ve. Hi company a dirhtu zong hi aliamcia kum 2013 ah athimi Venezuela dictator Hugo Chavez asi tiah a chim chih. Tutiang sining ah US President Donald Trump nih cun thimnak ah ka sung bak lo tiah a chim i, thilsining cu ahnu ah afiang te ko lai, Supreme Court ah thil sining vialte kalpi asi lai tiah a chim.


Breaking News: Laimi Refugee Caah Cun Lungdong Bak Asi Cang – Chin World News Evening\nBreaking News: Laimi Refugee Caah Cun Lungdong Bak Asi Cang. Khah Hi Bantuk Laimi Minung Ruangah Hin US Nih Laimi Refugee Zong Lak Aduh Tilo. Chin mino pahnih an itel. Damiah lawng siloin kum tling lo ngakchia kum 13 zong meithal in an kah i hma a pu ti asi. Thihnak dantatnak hna in taza an cuai hna lai ti ka phang ngai. Abikin Collin county hrim cu tazacuai tikah a sangbik dantatnak in cuai an hman caah an caah lungrethei an si. An nu le pa , an innchungkhar caah zeitlukin lungretheih asi hnga. Bawmh khawhnak lam in bawm cio ko hna usih.\nAtu hmanthlak in kan langhter chih mi hi asi. Laimi pahnih Cung Hup le Bawi Bik timi zong tutan mithah lainawnnak ah an i tel ve tiah Police lei nih an langhter cang mi asi. Lung a nuam hrimhrim lo. Chin miphun kan mualpho pin ah hringtu an nulepa caah zeitluk lungre thei dah a si hnga mu.Chin mino pahnih an itel. Damiah lawng siloin kum tling lo ngakchia kum 13 zong meithal in an kah i hma a pu ti asi. Thihnak dantatnak hna in taza an cuai hna lai ti ka phang ngai. Abikin Collin county hrim cu tazacuai tikah a sangbik dantatnak in cuai an hman caah an caah lungrethei an si. An nu le pa , an innchungkhar caah zeitlukin lungretheih asi hnga. Bawmh khawhnak lam in bawm cio ko hna usih.


Trump caah thawngtha tak tak; Hna a ngam tuk cang, Pathian kut ah um cang ko hi\nAmak tuk hrinhrang ko, January thawk in Khrifa pawl nih Trump caah an rak tuah tawn mi cu kong vun thei ah cun hna a ngam tuk cang,\nmah bantuk in zumtu, Pathian caah rian ttuantu pawl nih Trump, President a si tthan khawhnak ding caah an thil tuah mi vun thei ah cun hna a ngam bak ko\nDr. Richard Lee, founding pastor at First Redeemer Church in Atlanta, nih Governors le mayors tampi cu aphomh hna i, mah bantuk in khrifa pawl i pum siang lo in thil nan tuah mi hi Biden president a si khawhnak ding caah lam nan kawl mi a si tiah a chim. Khrifa hna cu ralrin tein um ding in a nawl hna\nLee nih a chim mi cu, tu Democratic party hna cu, “setan party an si” mah cu tlarau sual nih a tlaih mi hna a an si, natein Democrat mee a pektu pawl hna hi an sual tinak si lo,\nmitha tampi an um, natein Democratic Party nih a hlen cang mi hna an si tiah a chim. Ralph Reed, founded the Faith & Freedom Coalition, nih a chim mi cu,\nPathian nih Trump hi a luancia mi a nun ah tlamtlinglonak tampi angei ko bu in, amah rian ttuantu ding in White House ah um ding in a thim mi a si tiah a chim\nThe Evangelicals For Trump coalition pawl nih January thawk in Trump cu President a si tthan khawhnak ding caah fakpi in rian an rak ttuan cang tiah thei a si.\nZarfatin, President Trump nih a rian ttuan ding mi kongah harnak le buianak vialte a tei khawhnak ding caah thlacamnak an rak ngei piak tawn.\nCovid-19 a thawk hnuin tu hi voih 100 leng President Trump caah thlacamnak an rak ngei cang. Credit- Christianheadline\nBe the first to comment on "Trump caah thawngtha tak tak; Hna a ngam tuk cang, Pathian kut ah um cang ko hi"


Ralhrang Rallokap Nih Tlaihmi Letpanchaung mi pahnih an umnak theih asi lo – Buanchukcho\nRalhrang Rallokap Nih Tlaihmi Letpanchaung mi pahnih an umnak theih asi lo. Letpanchaung mi pahnih ralhrang nih an tlaihmi hna cu zarhnih tiang ah an umnak theih asi lo. Letpanchaung mi Salai Tun Tun -29 le Salai Thang Thang kum 23 cu June 16 ah ralhrang nih an tlaih hna i nihin tiang an umnak theih asi rih lo.\nSalai Tun Tun hi Falam peng Waibula ah tlakrawn rual a tuan i a tupa Salai Thang Thang nih June 16 ah saikel in a va dom,Kalay lei panh in an kir lei ah ralhrang nih an tlaih hna. Tun Tun cu fa pathum nei asi i an tlaih ni ahhin inn lei phone a chawnh ko hna nain an umnak cu tutiang theih asi lo. The Chin Post\nthawngpang dang relchap : Nihin June 26 Cu Kawl Cozah ralkap nih Chin Pasaltha Salai Tin Maung Oo an thah kum 45 a tlinni asi caah a tuanbia tawi kan hun tar\nNihin June 26 Cu Kawl Cozah ralkap nih Chin Pasaltha Salai Tin Maung Oo an thah kum 45 a tlinni asi caah a tuanbia tawi kan hun tar. Salai Tin Maung Oo cu Pu Mya Din le Pi Hnin Myaing hna i an fapa upa bik a si i 1951 ah Asho Chin Taung Ngu Khua ah a chuak.\n1. December 5, 1972 kum ah ralkap uk duhlonak a cawlcangh pi hna ruangah Yangon Inn Sein thong inn ah Kawl cozah ralkap nih thong an thlak. 2. 1974 ah Chin Literature and culture committee, Yangon ah Secretary a t’uan.\n3. July 6, 1974 ah general workers pawl nih covo right an hmuh khawh nakhnga caah lam a zawh pi hna.\n4. December5, 1974 ah UN secretary general U Thant cu Kawl cozah ralkap nih a chuakkehnak Kawlram ah ruakvui an duh lo caah Salai Tin Maung Oo nih Kawlram Students pawl a hruai hna i U Thant ruak Kawlram vui ding ah lam a zawh pi hna. 7. 1975 march thla ah Cozah ralkap nih tlaih an timh peng caah Thailand ramri ah a thlithup in a zaam. Ahnu ah Kawlram ah a kir t’han.\n8. June 6, 19 75 ah a voi 2 nak General workers pawl nih covo right an ngah khawh nakhnga caah lam a zawh pi rih hna. 9. 1975 July thla ah Kawl ralkap nih tlaih an timh than caah Thailand ram ramri ah a zaam than. A hnu ah Kawlram cozah doh dingin Kawlram ah a kir than.\n10. March22, 1976 ah Kawlram Journalist, Politician le catialthiam bik a simi Thakhin Kodaw Hmaing centenary tuahnak caah timhtuahnak an ngeih lio ah ralkap nih an tlaih than. Thla 3 chung thong an thlak hnu 26 June 1976 ah Ralkap nih hri in an thlai i zoh dawh lo taktak le fak taktak in an thah.\nSalai Tin Maung Oo cu ram le miphun caah riantuan a thawn saling lio ah Kawlram Union pumpi caah a nunnak a pek. A Thih hlan ah a chimmi bia; Ralkap kedanh tang ah zeitik hmanh ah ka khup ka bil lai lo. �Ka mipum cu nan thah khawh ko nain ka miphun le ram ka duhdawtnak lungput le ka ruahnak/ka zumhnak vialte cu zeitik hmanh ah nan that kho lai lo a ti. Kawl Cozah nih hri in thlai hmasa bik cu Salai Tin Maung Oo asi.\nMandalay Le Magway Kiangkak Dalaan Tu Ru Pawl Minung Kul Le Sarih An Lu Tan An Si


Akin Ka Lang P 12. ramram 2\nAkin Ka Lang P1. ramram 1\nAkin Ka Lang P10. ramram 8\nAkin Ka Lang P13. ramram 3\nAkin Ka Lang P14. ramram 5\nAkin Ka Lang P15. ramram 6\nAkin Ka Lang P16. ramram 10\nAkin Ka Lang P17. ramram 3\nAkin Ka Lang P18. ramram 3\nAkin Ka Lang P19. ramram 0\nAkin Ka Lang P2. ramram 4\nAkin Ka Lang P20. ramram 1\nAkin Ka Lang P21. ramram 4\nAkin Ka Lang P22. ramram 6\nAkin ka lang P23 ramram 2\nAkin ka lang P24 ramram 0\nAkin Ka lang P25 ramram 2\nAkin Ka lang P26 ramram 5\nAkin Ka lang P26 (kasunod) ramram 2\nAkin ka lang P27 ramram 8\nAkin ka lang P28 ramram 1\nAkin ka lang P28 (kasunod) ramram 3\nAkin ka lang P29 ramram 3\nAkin Ka Lang P3. ramram 1\nAkin ka lang P30 ramram 2\nAkin ka lang P31 ( New chapter) ramram 6\nAkin Ka Lang P4. ramram 0\nAkin Ka Lang P5. ramram 0\nAkin Ka Lang P6.. ramram 1\nAkin Ka Lang P7. ramram 7\nAkin Ka Lang P8. ramram 1\nAkin Ka Lang P9 ramram 0\nAkin lang 1 blU3.DnZ. 0\nAking bilas mamerto 8\nAking bilas 10 mamerto 10\nAking bilas 11 mamerto 6\nAking bilas 11 mamerto 11\nAking bilas 13 mamerto 11\nAking bilas 14 mamerto 16\nAking bilas 15 mamerto 13


Aung San Suu Khyi:Nih Jesuh kong le’Christmas kong fianglak in a phuan cang(+video) – Lai Lungrawn Post\nDecember 4, 2020 December 4, 2020 admin Hmuhning\nDaw Aung San Suu Kyi: Jesuh Khrih a chuahnak a sullam cu vawlei ah remnak le diahnak a um khawhnak ca ah a si.\n(Pu Henrry Van Thio te chungkhar Christmas tuah zaan, Nay Pyi Taw, December 21)\nRelchap ko:Trump sihne Jenna Ellis nih tweeter ah a taarmi video nih Georgia i bia ngaitu senate vialte a lauter dih hna.Fulton County supervisor nih mi ngiathlaitu (poll watcher) pawl kha zan sml. 10:30 ah a ttinter dih hna i minung (4) he suimilam (2) chung mee relnak ah an taang. Cun mi an ttin bak in cabuai tang i suitcase pawl in mee kha an chuah hna i mee relnak seh chungah an rawn.\nRelchap ko:Trump nih dan a kan tat hoi: US tlawn a duhmi $15,000 bak chiah hau cang laiUS a tlawng i a tang behmi an tam ruang ah December 24, 2020 thawk in Myanmar rammi US tlawn a duhmi poah nih aa-ma-khan caah bond US dollar $15,000 bak chiah chung a hau cang lai.\nTrump:A tanh tu nu nih’Chiatser bia a chim cang’Lih in thil an tuah timi kong ah.


President Trump: Teinak ka hmuh lo ahcun US ram ka chuahtak lai. – Thechinlungnews\nPresident Trump: Teinak ka hmuh lo ahcun US ram ka chuahtak lai.\nDonald Trump nih Tuzarh Friday ni zanlei sang ahhin mipi hmai ah bia a chim i, a ra laimi thimnak ah teinak ka hmuh lo ahcun US ram ka chuahtak lai, aruang cu ka US ram President ithimnak vialte lakah a chia bik mi le a hman lo bik mi Politics izuamnak a si tiah a chim.\nTrump nihhin President caah candidate arak tuah ka in ka sung zual ahcun timi biafang hi a hmang bal theng lo, a rak zuam ka in teinak kan hmuh lai tilei deuh in bia a rak chim tawn, tutan ah ka sungsual ahcun timi biafang a hman caah mi tampi an khuaruah a har, amah le mah tein teinak ka hmu lai tiah aa zumh ti lo caah hi bantuk in bia a chim i a si ko lai tiah ceihphai a si.\nTu ni le caan tiang ahhin Bideng nih Trump cu Vote ah a tei pang rih ko i, Biden nihcun teinak kan hmuh hrim lai tiah i zumh ngai in bia a chim peng, Trump cu Covid-19 vaccine buaipinak ah a thazaang a der ngai, soiseltu zong ah tam ngai, cu lawng sihlah mirang le minak kar ah thleidannak le buainak chuahtertu President a si mi tampi nih an soisel ngai mi asi, tukum cu Trump caah teinak hmuh ding cu a har ngai in alang. Source : The Sun.\nBe the first to comment on "President Trump: Teinak ka hmuh lo ahcun US ram ka chuahtak lai."


VAWLEIPI NIH US PRESIDENT DONALD TRUMP AN THANGTHAT CANG – The Chinlung Post\nUS President Donald Trump thawngin uico le meheh bantukin aa huami cu a sunglawituk mi remnak an tuah cang. Israel le UAE cu aliamcia tuthla ni 13 ah khan remdaihnak an rak tuah. Remnak an tuah hnu ah rampi karlak ah pehtlaihnak direct telephone service zong an tuah cang. UAE hi Gulf Arab chungah Israel he hnatlaknak atuah hmasa bik an si.\nCulawng siloin Middle East ah Israel le Arab Peace Treaty tuahmi pathumnak zong an si rih. Remnak an tuahmi hi September thlathok ah US ah tlamtling tuah dingin ruahchannak an ngei. Direct Telephone Service on a si bak in hin Israel Foreign Minister Gabi Ashkenazi le UAE Foreign Minister Abdullah bin Zayed al-Nahyan hna cu chawnh biaknak an ngei.\nUAE ah Telcom Provider hna nih Israel rampi code +972 an rak phihkharmi zong dihdonghter colh a si tiah Israel Communication ministry nih thanhnak atuah colh. Israel le UAE hna nih tulio zawtnak kong zong dottletnak ngeihtti dingin remnak zong an tuah tthan cang.Rampi pahnih remnak kongah Donald Trump rianttuannak hi langhter lo awk attha lomi asi. Ahrampi cu Trump a si tiah an chim.\nHi konghe pehtlaiin Chief Advicer Jared Kuskhner nih atimi cu Israel le UAE lungkhat in an um khawhnak hi a hrampi cu US President DOnald Trump rianttuannak asi ko tiah a chim.Donald Trump nih hin US President a sika tein Israel le UAE hna lungkhat in remnak an tuah khawhnak dingah rian attuan colh. Hi a rianttuannak le akhuakhan lairelnak thawngin rampi pahnih ca lawng siloin Middle East kulh chung ca tiangah chinchiah tlak taktak remnak hi atuah khawhnak asi tiah apeh chap.\nIsrael cu kum 1948 ah independence a rak hmuh. Culio ah Arab ram pahnih lawng nih remnak an rak tuahpi hna. Kum 1979 ah Egypt le kum 1994 ah Jordan he remnak an rak tuah. Cun kum 1999 ah khan North West Africa ah Arab League chungtel, Mauritania he an rak tuah nain kum 2010 ah a rak ngol.\nArab le Muslim ram tam deuh hna nih hin Israel cu ttuanpi i, remnak an tuah pi thluahmah ko hna lai tihi ruahchannak nganpi ka ngei tiah US President Donald Trump nih a chim ve. US president DOnald Trump thawngin rampi pahnih hna nih remnak an tuahmi hna cu atanglei bantukin hin an si.\nRampi pahnih hna nih ram khat le ramkhat pehtlaihnak a thatnak dingah Palai thlah ding tiah remnak an tuah. Hi thil caah Embassy zong tuah dingin biachahnak an ngei. Khualtlawnnak le siseh Sianginn kainak le ngandamnak lei cun chawlehnak lei siseh humhhimnak lei sisi aharh ningin hmunkhat ah ttuanti ding ti asi.\nTutan ah President Trump thawngin remnak an tuahmi cungah vawleipi cu lawmhnak in an khat. Asinain Palestinian le Iran cun Turkey hna nih an soisel tthan ve. Middle East ah remnak le daihnak a um khawhnak dingah riantuannak biapi taktak asi lai tiah ka ruahchan tiah UK PM nih a thangthat hna.


CNF: Myanmar ralkap nih dothlennak tuahtu pawl dohnak caah India tapung aa ruaih hna | The Chin Express\nCNF: Myanmar ralkap nih dothlennak tuahtu pawl dohnak caah India tapung aa ruaih hna\nRalhrang Myanmar ralkap cu India tapung Meitei le ZRA he an ṭangṭi i mipi ralkap an thah hna\nCNA le CDF nih ZRA le Meitei an kah hna\nZRA ralkap 4 an thah hna, Meitei ralkap tampi an hliam hna\nMyanmar ralkap lei ṭangin ZRA le Meitei nih CNA le CDF/PDF an kah hna\nIndia tapung Meitei nih Tonzang pengah ritsi an cin hnik\nZRA nih CNA/F hi Tedim pengin dawi a duh\nZRA cu CNA hnor kho lo dingin kan kham peng lai\nChin National Front (CNF/A) nih, “Uknak chuttu Myanmar ralkap nih, Chin le Sagaing state ah dothlennak tuahmi pawl dohnak caah India tapung Meitei le ZRA aa ruaih hna,” tiah a chim.\nMeitei hriamtlai phu cu India ram, Manipur state ah hrambunhmi asi. Myanmar ram, Chin le Sagaing ramri zongah an cawlcang. Tutan ah Myanmar ralkap he kutsih in dothlennak tuahmi pawl an kah hna. India hrambunh a si vemi hriamtlai phu Zomi Revolutionary Army (ZRA) zong nih Chin state chungah dothlennak a tuahmi PDF sakhan voi 4 hrawng a hrawhpiak cang hna (ralhrang Myanmar ralkap a bawmh ve).\nChin state chung dothlennak tuahtu pawl nih, “ZRA cu Myanmar ralkap he ṭangṭi dingin lungtlinnak an ngei,” an ti. ZRA nih aa pheh/al ve.\nMah ruangah, January ah CNA le PDF nih Tedim pengah ZRA an kah i ZRA ralkap 4 leng an thah hna.\nIndia tapung Meitei le ZRA nih Myanmar mipi ralkap (CNA, CDF, PDF, tbk) an kahmi hna kong cu CNA biachimtu Salai Htet Ni nih atanglei bangin a chim.\nCNA le ZRA i kahnak aruang?\nSalai Htet Ni: ZRA hi cu India ram ah India cozah a domi tapung asi tiin kan theih. India cozah he kah ngol lungtlinnak sachoh an tuah i India ram ah mipi ralkap dirhmun in a ummi si. Nain, Myanmar ram chung zongah an cawlcang i nichuahlei ZRA (eastern ZRA/O) tiin an auh hna.\nZomi miphun hi Tedim peng zongah an um i India ram zongah an um. Myanmar ram chungah nichuahlei ZRA tiin an cawlcangh tikah, kan umnak hmun chuahtak dingin an kan tlerh peng, nain zeitin hmanh kan ti bal hna lo. Nain, Tedim peng PDF pawl he ralhrang kan kawl hna lio ah ZRA he kan i tong i kan i kahmi si.\nKum 1995 lio tein kan umnak hmun chuahtak dingin an kan tlerh peng cang. Mah lio cun Myanmar ram hmanh ah an rak um rih lo. CNF nih Thein Sein acozah he kah ngolnak sachoh (NCA) kan rak tuah hnu khan Tedim pengah hmunhma kan khuar.\nNain, ZRA hi kum 2020 le 2021 lawng in biatak deuh in an cawlcang. Kan ralkap cheukhat zong an tlaih kalpi hna. Caan zeimawzat chung an hren hna i Tedim pengah um hlah uh an ti hna. Mah ruangah kan hmunhma le kan ralkap vennak caah pawngkam thianhnak kan tuahmi asi.\nJanuary 16 ah ZRA nih battalion a dirh ti kan theih. Mah nih hin kahdohnak tam deuh a chuahter lai maw?\nSalai Htet Ni: Anmah cungah aa hngat ko. ZRA hi Myanmar ralkap he aa bawmh caah kan ngaihchia tuk. ZRA he kan i kahnak aruang pakhat zong cu, Tedim ah ummi ralkap sakhan ah ZRA an kal lengmang ti kan theih caah asi. ZRA le Myanmar ralkap i bawm in CNF zung voi 2 bomb an puah. CNF zung cu NCA sachoh minsen thut hnu ah kan onmi si.\nHi bantuk an tuah rih ahcun, kan i ven a hauh ve caah kan lehrulh ko hna lai. ZRA le CNA i kahnak tam deuh lai maw timi cu anmah cungah aa hngatmi asi.\nCNF nih ZRA he biaruahnak tuah nan tim maw?\nSalai Htet Ni: Anmah lungput cungah aa hngat. Nain, annih cu uknak firtu ralkap cozah he ṭangṭi dingin lungtlinnak an ngeih caah kanmah he biaruah ding cu a har ngai lai. Atu tiang thil sining ahcun, anmah he biaruah kan i tim lo. Nain kanmah kar i kahdohnak ruangah mipi harnak an ton ahcun kan ngaihchia tuk lai. Mipi ṭanpi dingin kan si khawh chungin kan i zuam lai.\nJanuary tanṭim ah Tonzang pengah Meitei tapung he nan i kap tiah kan theih?\nSalai Htet Ni: Tonzang ah dothlennak tuahtu hriamtlai phu (CDF/PDF) an um. Kan state himnak caah anmah he kan i bawm. Kan Chinram ah ramdang tapung nih ritsi bing an cinmi hi kan cohlang kho lo. Kham ding hi kan miphun rian asi. Mahka hmun thianhnak kan tuah lio ah kan i kahmi si.\nMyanmar ralkap nih Chin state ah dothlennak tuahtu pawl kaptu dingah India tapung aa ruaih hna tiah CNF nih a ruat maw?\nSalai Htet Ni: A ruah ko, a simi zong si. Hmasa zongah, India ramri um Kalay le Tamu khua ah Myanmar ralkap nih India tapung in PDF a kah hna. Myanmar ralkap hi ritsi sipuaizi tuahnak zongah aa tel ve.\nZRA (India tapung) zong nih Tedim pengah dothlennak tuahmi ralkap pawl tinṭan kai thiam loin hnahawhnak a pek hna. PDF sakhan a hrawh piak hna. PDF ralkap pawl a tlaih hna i an hruaitu zong a thah – ralhrang Myanmar ralkap tuahsernak he aa khat.\nHi bantuk an tuah rih ahcun, kan Chinram le kan Chin mipi himnak caah ṭihnung an si lai. Kanmah CNF le kan Chinram chung hriamtlai vialte nih kan kham doh hna lai.\nMyanmar ralkap nih ramdang tapung aa ruaihmi hna hi ṭhut buin kan zoh sawh lai lo. Kan mipi kan ven hna lai. Mipi duhnak bangin hramhram uknak thlak kan i zuam lai. Kan ram le miphun himter cu kanmah rian asi bang, uknak chuttu ralkap cozah hi ramdang tapung he i bawm kho lo dingin kan kham lai.\nHmasa thawngpangThantlang inn 94 an khangh than, inn 1,000 deng an khangh cang\nHnu thawngpangCDF-Zophei caah Malaysia um Zophei tefa nih RM113,000 leng (Kawlram ting 500 leng) an thawh


Khuavang Note, Satu Lainu Muidawh Taktak A Si Mi, Sinbia Nih Cun, Ralzam Mi Hna Ca Ah, Bomh Nak. – Chintanbo\nApril 10, 2022 admin MYANMAR NEWS 0\nAmerican, Kawlram le Mizoram leiin thazaang pek a tongtu American ah khuasami Chin nu hlasak thiam Shin bia nih India ram, Mizoram ah a phanmi Kawlram ralzaam mipi cu tongin thazaang a pek hna lai tiah theih a si.\nApril 8 ah khan American in New Delhi ah vanlawng in a rak phan cang nain fiang tein thawngpang theih a si rih lo,Amah cu CBCUSA Khrihfabu hruaitu hna he an kalti tiah theih a si.\nNikum Oct ah khan a chuahmi Khuavang Note Mizo hla cu thazaang petu an tam ngaingai i, Youtube zohtu hi 2.7 millions bak an um cang.\nThawng pang dang, Lungrual taktakin Rakhine miphun le zalonnak caah tiin kum tampi chung a chang a chang in hramhram uktu le uknak Kawlram ralkap a ralchanhtu, Rakhine ralkap nan dihlak upatnak kan in pek hna.\nKannih ACDF zong nih hlan lio kan pipu hna chan in nihin ni tiang hmunkhat ah a thudirmi kan si lawng siloin hramhram uknak le uktu Kawlram ralkap cu kan ralchanh ve, A chan a chan in namnehnak le hremnak kan tonmi hna zong hi.\nRakhine miphun he kan ton ning, kan tuar ning aa tluk bak ve. Atu ahcun kum 2021 lio i rampi nawlngeihnak laaknak thawngin rak dirhmi ACDF zong nih Rakhine ralkap hna i cawlcangh ning hna i zohchih in a dih dongh tiangin ral kan tu kahdoh ve lai. Crd: The federal Times.\nThlacam nun, Lung um bia tawi Mitcaw a si nain mitcawtnak nih Pathian hmuhnak a dawn lo, a mitcawt bu in fiangte in Pathian a hmuh khawh. Minung sinak tuak ahcun, Pathian biachalh in biahal ding, hmanh khi a si.\nA nunnak thlalangawngpi ai khar, vawlei hi anih ca ah cun muihnak in a khat peng. Chunzan ai dang ti lo, vawlei dawhnak niceu a ca ah a tlang lo ti awk khi a si. Phun dang in kan chim ahcun, vawlei nuamhnak a tep kho ve lo i nun chan ngei lo a si. A ca ah vawlei nun hi nun phurrit a si.\nA mit a cawt tik ah vawlei nun hi nun sullam ngei lo a si kan si hnga. Sinain a mitcawt kha Pathian mithmai fiangte in a hmuh khawhnak a si lehlam ca ah zumhtlak tein a thih tiang Pathian rian a ttuan. Vawlei dawhnak, niceu dawh a hmu kho lo, nain a dawtmi Pathian cu fiangte in a hmuh khawh.\nCucu vawlei ka nunchan a si ko a ti caah mi tlamtling lo ah an ruah mi pa kha ai lawm bik mi a si,William W. Walford hi,Thlacamnak caan lawmhnak a si, timi hla a phuahtu a si. Mitcaw a si nain a mitcawtnak nih Pathian hmuh a phen lo.\nA mitcawt bu in Pathian rian a ttuan i min ngei pakhat a si. A mitcawt tik ah mi pakhat nih Baibal relpiak in hnatheihnak in Baibal cacaang vialte tlawttlau lo tein ai cinken kho dih mi pa a si, Mi nih cun a mitcawt ruangah pumtlamtling lo a sinak zoh in nihsawh tampi a tong ko nain.\nka ca ah Pathian nih zei paoh hi a ttha in a khan ko timi lungput a ngei i hawi ttha bik ah ai tlaihmi Pathian kha a sinak vialte a chimhruah peng. Thlacam hi a tirawl thaw bik a si i.\ncu thlacam nunthawtnam a tehmi nun in a luang mi Pathian thangtthatnak hla Thlacamnak caan lawmhnak a si, ti mi a phuahnak hi a si.\nMithi In Ah Ruah A Hum Mi Hna Cu, Minung 50 In 60 Kar An Si Lai, Mah Hna Cu SAC Ralhrang Nih Cun.


Kawlram chungah Khrihfa pawl caah thawngpang chia bak a si cang\nA poi tak tak, Khrihfa pawl caah cuah cun thawngchia bak si cang ko, Mah bantuk in cozah lei nih thil tuah lo in an ti ah cun nawlhngai kha a si cang caah, Atu hi khrihfa pawl kan caah cun puai a um lio cang a si. January – May thla tiang hi cu kan mah lei kawl ram Khrihfa pawl caah cun caan tha a si, natein atu lio zawtnak ruangah kawl ram zong minung tampi umnak tuah lo ding in thawngthangnak tuah a si cang caah, khrihfa pawl kan puai tampi cu tuah lo in cancelled ding mi tampi a um. A herhtuk mi pawl puai hna a si caah Khrihfa pawl kan caah cun thla fakpi in kan cam a herh tak tak.\nThawngpang dang>>>> Kanpetlet peng B.E.H.S. sianginn he pe 600 a hlatnak hmun a um mi inn, zinglei suimilaam 11:30 ah inn hnih a kaang tiah Kanpetlet meithat zung in kan theih. Hi kong he pehtlai in Kanpetlet Meithat zung lutlai pakhat nih, “A kaang mi hi inn hnih a si i, inn khat hi an sak lio mi a si.\nCun, kangh hram aa thok ning hi an sak lio mi inn i mei hri an sih mi a kanghnak in aa thoknak a si. Hi inn kanghnak ruang ah hliam a tuar mi cu an um lo nain a inn tu hi cu a ciam dih. Inn a kaang ti thawng kan theih lecangka in kan va fuhcolh.\nKan si khawh chung in mei kan phalh nain inn hnih cu kan phal kho lo. Inn khat hi an sak lio mi a si i, inn khat tu hi cu an sak dihkate a si. A kangh ah hin inn satu an um nain an thei lo i a si lai ,” tiah The Hakha Post ah a chim. Inn a kaang mi hi Kanpetlet Baptist Khrihfabu Pastor Mana Heh le Saya Mana Ling hna i an inn a si. Pastor Mana Heh inn hi an sak cuahmah mi a si tiah kan theih.\nThawngpang dang>>> Midang caah thinphang dailo a si cang. Nihin ah HT thawngzamh nih alanghter ningah cun India ram Maharashtra khuapi Nagpur sizung ah coronavirus zawtnak kongah lunghrinh in admit mi minung 5 hna cu sizung in an zam tiah ati. Mah minung 5 hna hi Nagpur khuapi Mayo General Hospital ah hmun dang tein an chiahmi hna an si. Anmah hna lakah minung pakhat cu an test I coronavirus a ngeilo tiah an ti. Midang 4 tu hi result an hngah lio a si tiah ANI nih a chim. Nagpur palik bawi S Suryavanshi nih atimi cu, mah hna hi tha tein kan hlat hna lai I siizung ah kan rak chuahpi than khawh ko hna lai tiah a chim.\nNagpur ah hin minung pakhat cu zawtnak a ngeimi a um tiah an chim. Amah hi IT professional a si I March 6 ah khan US a rak tlungmi asi. A damlo ruangah amah tein MGH sizung ah aa admit mi a si tiah theih a si. Mah khuapi chungah hin minung 16 hi lunghrinhmi an um hna. Maharashtra cozah nih cun nizan in order a chuah ve cang. Khuapi Mumbai, Thane, Navi Mumbai, Pune, Pimpri-Chinchwad le Nagpur hrawng mibu tonpumhnak hmun- cinema theatres, auditoriums, gymnasiums le swimming pools tibantuk vialte cu khar dih dingin nawl achuah cang.\nTutan ah zawtnak thalo lunghrinhmi minung 5 a zammi ruangah state ramchung mipi thinphang in a chiah hna. Hi hna minung 5 hi an tlaih khawh hna hlan ah hin minung tamtuk zawtnak hrik an chonh sual hna lai ti an phang tuk. Arannak in palik nih an kawl cang hna. Nihin tiangah India ramchungah minung 2 cu covid-19 zawtnak ruangah an thi cang I minung 83 hi zawtnak a kaimi an si cang tiah report nih a chim.\nBe the first to comment on "Kawlram chungah Khrihfa pawl caah thawngpang chia bak a si cang"


Nungak Pawl Nih Aṭhli Tein Zaan Ah An Zoh Duh Cemmi An Van Chim Phuan, Lainu Kan Si Ve Maw Rak Zoh Tuah – Chin World News Evening\nNu le Pa kong a hlat hlaitu Doctor pawl nih an chimmi cu Nu hi pa nakin a zia thiam deuhmi an si, Pa hi cu a khul rangmi le a tu tuah colh duhmi an si tiah an chim. Asinain Nu pawl hi Lenglang in hmuh khawh an silo caah si an chung cun Panak in an rak cak deuh tiah an chim.\nIhkhun cungah a thli tein nupa sinak video zoh a huam deuhmi hi Pa nakin Nu an rak si tiah Nu lei hlathlaitu hna nih an chim. a dik le dik lo cu laimi sining cun a dik, dik lo timi chim fian khawh a har ngai lai.An chim rihmi cu a tu chan Nu pawl cu Pa pawlnak in Sexy, Nupa sinak hi tuah a duh deuhmi an tam asinain Pa bantuk in hruhru hranghrang in khua an salo Nu an sinak an i thei peng, asinain a taktak ahcun Pa nakin Nu hi an chung lei in an ruh deuh tiah an chim.\nA Ruang an chimnak cu, Nu le Pa Nupa sinak tuah lai ah zei tik hmanh ah Pa nakin Nu hi an Ti hang, Baw fimte a chuak hmasa peng lai tiah an chim. Nupa Sinak tuah tik zongah Nu hi pa nakin diriamh a har deuhmi an si i saupi tuah a duhmi an si tiah an chim.\nCun Nu le Pa sinak video an zoh cio cio ah Nu hi ai sum kho lo deuhmi an si, Zaan an Ih tikah an i hngilh khawh lo cun an phone chungin zeidang hlan ah nupa sinak video an kawl hmasa tiah an chim. Hihi Nu vialte an si thlu tinak cu silo 100 ah 70% hi cu an si tiah an langhter.\nMah le Mah diriamhnak tuah zongah Nu hi an kher hlei deuh, huam deuh i sau pi a tuah hmangmi an si an ti. Mahbantuk hi cu Lai nu chungah cun kan um tuk ka zum lemlo, Ramdang Nitlak lei ram nu pawl tu cu an si kho ko lai tiah ka ruah. Ref: Akhonthi


InnpiMyanmarARSA: Myanmar Ralzaam Pawl Kirter Thannak Hi Zumh Awk A Si Lo\nJanuary 22, 2018 Salai Robert Ngun Sang Myanmar 0\nHmai zarh chungin thawk dingmi Bangladesh um Rohingya ralzaam pawl kirter-thannak kong he pehtlai in Arakan Rohingya Salvation Army (ARSA) nih zumh awk a si lo, Muslim Rohingya pawl hi pupa ram cia ah caan saupi camp chungah hren hna ding an timhmi a si tiah an chim.\nBangladesh le Myanmar hna nih Oct 2016 lio in Bangladesh ah a rak zaammi Rohingya ralzaam 750,000 hrawng cu Myanmar ah tlunter than hna dingin hnatlaknak an tuah i hmai zarh Cawn Nihnihni khin thawk ding a si cang.\n“Rohingya pawl hi an pupa hna ram ah umter than hna loin chikkhat dornak camp chung hrenkhumh hna dingah lih le hrokhrol in kirter thannak hi tuah an timhmi a si”, tiah ARSA nih Twitter ah an tarlangh.\n2012 lio tukdohnak lio in Sittwe camp ah umnak ngeilo Rohingya thong tampi umter an si cang, Rohingya ram hmun pawl hi Myanmar nih sehzung le cinthlaknak hmun caah tuah an timhmi a si tiah ARSA nih an chim fawn.\nMyanmar nih ‘aa timhmi cu Rakhine chungah Buddhist lawngte umter ding hi a si, cu tikah Rohingya hna hi cu an inn le an lo cia ah hram an bunh kho bal lo tinak khi a si ko’ tiah ARSA nih an chim.\nRohingya ralzaam pawl cu hmai zarh chung khin kirter hna dingin Bangladesh le Myanmar nih hnatlaknak an ngei cang ko nain nihin Bangladesh nih kirternak thawk rih lo dingin a nithla a thawn than.


2020 thimnak - NLD maw, CNLD maw USDP dah; Hakha - Thantlang dirhmun cuanhnak - THE CHINLAND POST\n2020 thimnak – NLD maw, CNLD maw USDP dah; Hakha – Thantlang dirhmun cuanhnak\nCatialtu_Salai Mang Hre Lian\nNovember 2020 ah Kawlram thimnak thar a ra than cang lai. Kum (5) chung a kan hruaitu NLD an “term” a dih cang lai. 2010 – 2015 kar USDP nih an kan hruai. 2015 – 2020 kar NLD nih an kan hruai ve. 2020 – 2025 tah aho nih dah a kan hruai rih lai? NLD thiam maw? USDP maw? Tlangcungmi Party aa telmi komh cozah (Coalition Government) dah?\nAluan cia kum 10 ramkhel lamthluan chung ah mizapi nih ramkhel umtuning – Party, pumpak, an riantuannak le an ti khawhnak tampi kan ifiang cang!\nThimnak ding thla (5) lawng aa duh cang. US President thimnak zong November ah a si ve lai. Annih cu aa cuh ding ah Republican Party in Donald Trump le Democratic Party in Joe Biden an i fiannak a hlan cang. Kawlram bel ahcun MPs aho dah aa cuh lai timi atu tiang aa fiang rih lo. NLD zong, CNLD zong, USDP zong.\nThimnak voi hnih kan tep cang. Zeimawzat mipi nih ramkhel kan i fiang cang. Kan rak thimmi Party, MPs nih zeitluk in kan duhning in rian an tuan khawh, mipi ai-awh in an rak cawlcangh timi kan i fiang cang. Cucaah tutan thimnak cu zoh a nuam ding a fiang. Ramkhel Party pawl zong an i timlam ngai cang lai. Ramkhel buan (paihbuan) luh ding ah aa cuh ding MPs a makmak le a thatha mizapi sin ah an hun chuahpi lai ding a fiang. Cu chuahpi ding ah zeitin an i timh cio cuan hnik usih.\nMPs thim ningcang\nUS ram bantuk ahcun MP aa cuh ding hi mipi bak nih an thim hna. Tahchunhnak ah Chinmi tamnak Indianapolis State ah Senate thutdan pahnih a um. Thutdan pakhat i aa cuhding ah Republican in cuh ding min a pemi minung 10 fai zong an um kho. Democratic lei zong cu thiam. Republican in min aa pemi minung 10 cu Indiana ramkulh aiawh in Senate i cuh kho ding ah anmah Republican Party chungtel sin ah thimfung an i cuh hmasa. An pawlisi an chim. Bia-alnak (Debate) an tuah. Cu hnu ah Party chungtel nih an thim hna i a donghnak bik ah zapi thimfung tambik ngahtu kha Republican Party in MP cuhding ah an fehter. Democratic lei zong in cu thiamthiam a si. Cucu Primary Election tiah an kawh. Democratic lei in thimfung tambik le Republican lei in thimfung tambik ngahmi cu Indianapolis State huap ai-awh in Senate caah an i cuh.\nCu tikah a thatnak cu MPs aa cuhding kha mipi nih lunghrinhnak an ngei ti hna lo. Mipi lungtlin mi le uarmi an si tikah mipi lila kha an duhmi MPs a tlin ding ah an tang. Tangka chuah le pum i pekpi kha an ui lo. Cu tikah ramkhel icuhnak a kalning zong aa dawh. Aa cuhding MP hrim nih a hlankhan Party chungtel mipi ai-awhnak a um cia cang.\nAsinain Kawlram belte ahcun aa lo lo. US bantuk in tuah khawh a fawi lo. Khatlei in US bantuk in tuah khawh ding ah cun, tangka thazaang tampi a hau. A caan zong a rau. Tikah MPs aa cuh ding cu Party nih mah le an ngeihmi phungning cio in an thim hna. NLD, CNLD, le USDP zong an ilo dih lo.\nCu aa lo lomi MPs aa cuhding thimnak ah zeitindah an i thim cio te lai. An mi thawngtha le mipi lungtlin mi an i thim kho te hnga maw kan zoh hna lai.\nNLD nih aa cuh ding MP an thimning\nNLD nih MPs thimnak kong ah mumal fek in i tlaihmi an ngei rih lo hmuh khawh a si. 2015 thimnak lio ahcun Party chungtel chung in hmuh tonnak tampi a ngeimi, lungrep (loyalty) a ngeimi kha papek in thim a si. Asinain NLD nih thimnak an tei tikah a tlingmi MPs an maak lo tuk tiah Suu Kyi nih a hngalh. Cucaah MPs a tlingmi paohpaoh phunghrampi kong theih hngalh cawnnak le miraangca cawnnak zong a rak tuahpiak hna. Camipuai a phitter hna.\nNLD nih 2015 kum thimnak cu mipi nih ralkap le USDP duh lo hna ruang ah le khatlei in Daw Aung San Suu Kyi mizapi nih upat tuk ruang ah thimfung an kan pek ti kha an i fiang tuk. 2020 kum ahcun mipi hmuhning aa dang hrimhrim cang lai ti kha an zumh. 2017 kum caan karlak thimnak ah tlangcungmi hmunhma ah NLD an sungh tikah an i ralring chinchin. Cucaah tutan cu mi thawngtha kawl ding in timhtuahnak an ngeih a fiang.\nCucaah NLD chimnak nawl ngeitu nih fiangte in a chim. “Atu lio kan MPs zatceo nak tam cu 2020 thimnak ah kan thlen cang hna lai. An derthawm tuk” tiah Monywa Aung Chin nih fiangput in a chim (Myanmar Time, 2019). Party hruaitu upa U Myo Nyunt zong nih, “MPs cheukhat cu peh in an i cuh ko lai. Nain zohfelnak kan tuah hna lai. Mipi he pehtlaihnak a tha lomi cu kan cuhter than ti hna lai lo,” tiah a chim ve (Myanmar Times, 2019)\nNLD nihhin a luanciami April chung ah MPs aa cuhding min peknak kan thok lai an ti nain zeitluk min an i pek an phuang lo. CEC chungtel Dr. May Win Myint zong nih, “NLD in MPs aa cuhmi cu mah le umnak khuapi cio in Party upa hna nih a tha an timi pawl kan zoh hna lai. Kan Party upa hna hi NLD chan saupi a bawmtu le a tanhtu an si. Cucaah anmah pawl nih a tha an timi hna cu an tha ko lai,” tiah a chim. “Tutan cu NLD nih kan i palh lo hrimhrim a biapi. Tlawmpalte kan i palh ahcun kan Party kan sung kho,” tiah a ti (The Irrawaddy, 2020)\nNLD nih tutan thimnak ah tei rih an i timhning le Party in aa cuhding minung thimnak i palh lo ding hi biapi tuk ah an chiah. Mipi nih duhmi, mipi he pehtlaihnak a thami le a zami kan thim hna lai ti a si ko. MP Pi Ni Sui Lian zong nih, “Cuh rih cu kan i tim. Nain khoika indah kan i cuh lai. An kan thim than te lai maw kan i fiang lo. Kan Party nih aa tha bik minung an kan thim te ko lai. Thantlang peng hmanh in min aa pemi minung kan tam tuk cang,” tiah The Chinland Post ah a chim.\nA fiangmi cu tutan NLD nih thimnak bual chung ah aa cuh ding MPs hi mi thawngtha lawngte thim an timh hna. Mipi nih an cohlan khawh ding lawngte thim an timh hna. Cucaah NLD nih MPs cuhtu thimnak kong ah cunglei (central) le tanglei (local) i bawm in nawl ngeihnak an i cheu i khua an khaangti ti hi a fiang.\nChin National League for Democracy (CNLD) MPs thimnak phunglam\nMi tampi nih Chin Party ti cun tlaihchanh le hnakkar ah tenh ngai a si. Nain umtu thutto zia thiam lo cun chuahsual zong hi um ttheo. Cucu 2015 thimnak ah Chin Party in pathum an i then. CNDP, CPP le CLD tiin an i cuh. Miphun min in an i cuh nain arti khuai lo tiah an min a rak thang phah. Aruang cu aho pakhat tal hmanh an tling lo. NLD nih tambik a tei i USDP, ZCD an tling. Chin ramkulh in aa cuhmi Party ah MPs pakhat hmanh a ngei lomi cu Chin Party min in aa cuhmi pawl lawng an rak si.\nCucaah mi tampi zong nih lungfahpi an si i Party i komh khawhnak lam an kawl. 2016 kum donghlei ah Party komhnak hnatlaknak cu an ngei. Cu nih tampi Chin miphun lungput a thlen. Cucaah Party komh in Party thar CNLD timi a chuak rih lo nain 2017 By-election in Matupi in Salai Aung Lian cu MP an tlinter. Thantlang in 2015 ah a sung cangmi Pi Za Tlem bel NLD in Pu Bawi Khing nih a tei. NLD he Chin Party he 50% veve in Chin ramkulh ah an i khingkhang kan ti lai.\n2020 thimnak ahcun CNLD pakhat lawng in Chin Party an dir cang lai. Tikah lunghmuih an um deuh. Amah bel NLD bantuk in zeitin dah MPs an i thim ve lai. Mi thawngtha ramkhel bual (paih buan) ah an chuahter ve hna lai maw timi nih lai tampi a rel lai. MPs thimning an phunglam zoh hna usih.\nChin Party cu Federal Democracy phunglam (mahte in khuakhan lairelnak) kan duh an ti bang in MPs thimnak zong cunglei (Central Committee) nih tlaih lo in tanglei nih zalongte in tawlrelnak nawl an pek hna. Thantlang a si ahcun Thantlang CNLD Committee nih MPs aa cuh ding a thim hna lai. Hakha zong cu thiamthiam. Central nih tlangtlaknak nawl a ngei hna lo. Cuti cun 2010 ah siseh, 2015 ah siseh MPs kha an i cuh. Hihi NLD he an i dannak a si (NLD cu cunglei le tanglei i bawm in MPs minung an thimti kan ti kha).\nCu tin tanglei lawng nawlngeihnak pek a si tikah 2017 By-election ah MPs luh ding in Salai Ceu Bik Thawng nih min aa pe. Pi Za Tlem nih min aa pe ve. Thantlang CNDP Committee nih an ceihpiak hna tikah Pi Za Tlem cu an thim i Salai Ceu Bik Thawng cu an thlak. Hiti in mah le tualchung (local) Party nawlngeihnak an pek deuh tikah a thatnak tampi a um kho i a dernak tampi a um kho.\nHika zawn ah Chin Party nih bu tungtlang (Institution) dirhnak ah an i palh ngai tiah ka ruah.\nTualchung (Local) Party cu nawlngeihnak dihlak an pek hna. Ahman ko nain, tualchung Party serning zoh tikah Democracy phunglam in an i thim lo. Thantlang peng le Hakha peng Committee an ser tikah Thantlang peng dihlak, Hakha peng Party chungtel dihlak sawm in Party Chairman, CEC thimnak an tuah lo. Pumpek in Party a lutmi nih i sawm in aa tel kho zat in an i thim. Cu tikah cu Democracy phung dik taktak in a chuak lomi Committee an si kan ti khawh. Cunglei thimning cu ningcang in a um. Cu tin Democracy dik in a chuak lo mi Committee nih nawl an ngeih dih tikah mizapi nih duhmi le upat dingmi MPs thimding ah harnak a chuak (Hakha cu an theih caah CNLD Party upa hna cu anmah pumpak icuh an i tim lo. Mipi duhmi MPs thim khawh ding kha biatakte in mi an kawl i ruahnak an hal hna).\nParty cu Bu (Organization) a si zia an i fiang lo. Thimnak an tei hnu in nawlngeihnak an ngeih tik lawng ah miphun le ram hruainak ca ah an i thimmi Federal Democracy phung kha an hman awk a si. Linglalet in Party phung an ser. Bu pakhat ahcun cung le tang nawl i ngeihnak (bureaucracy) hi a um hrimhrim a herh. Cung le tang i uknak le pehtlainak phung um lo in nawl a ngeiti dihmi bu cu a pilpak in an chuak lai i – an bu ah feknak, hminnak le thawnak a um lai lo. Pakhat le pakhat i upat lo le zei i rel lonak hna a chuak kho i Bu rawk a fawite. Cu tikah MPs aa cuhding thimnak kong zong ah khua an khaangti kho ti lo. A phichuak cu mipi duhmi le a thawngthami MPs mipi an kan pe kho ti lo. Hi an dirhmun nih NLD le USDP caah teinak lam an sialpiak hna bantuk a si.\nTlai ah an i fiang tikah Party bu a rawh lonak caah tualchung (local) Party duhmi kha zulh ding ah a tla. Hi lio ah Local Party (Thantlang le Hakha CNLD) nih khual an hngalh i mipi sin ah ruahnak hal, mipi duhmi MPs chuahpi kha an i zuam a herh. Cunglei (Central) he zong an i ceih a herh. Cuti lungrualnak in MPs an ithim khawh lawng ah mipi lungthlithum an kheng lai i an lam a tluang lai. An i remh lo ahcun 2015 thimnak le 2017 kum thimnak bantuk an si thiamthiam rih ko lai.\nNihin tiang ah CNLD in aho dah aa cuh lai ti aa fiang rih lo. NLD le USDP a tengh kho ding mithawngtha MPs an chuahpi lai ti cu zumh a si. 2015 an sunghnak le 2017 an sunghnak nih 2020 thimnak ahcun tei ding hrimhrim in timhlamhnak a pek hna lai. Voi thum khelte thimnak hmuhtonhnak zong an ngei cang.\nUnion Solidarity Development Party (USDP)\n2010 – 2015 tiang cozah a tlaitu USDP hi 2015 thimnak ah zohchia ngai in a sungh ve tikah a lung a fak ngai ti cu a laang. 2020 kum ah kir than ding in le cozah dirh khawh ding in kan i zuam lai tiah biakamnak zong an ngei (Myanmar Time 2018). “2020 thimnak ah USDP nih teinak hmuh than hrimhrim biapi tuk. Hihi mizapi caah zong ah a si. NLD hi cozah hruaining an thiamnak nih a tlinh lo. Cu a zatawk in hmuhton zong an ngei lo. Hihi mipi nih an theih ko,” tiah USPD in chimnak nawl ngeitu U Nandar Hla Myint nih a chim.\nUSDP le NLD hi MPs aa cuhding thimnak an phunglam aa lo. Cunglei le tanglei an i bawm. Dr. Hmuh Thang zong nih, “tutan cu thimnak kan cuh rih lai. Cunglei zong nih cuh ding an ka fial i an kan duhpiak,” tiah fiangte in a chim.\nUSDP hi Chin ramkulh ahcun CNLD le NLD bantuk in a thawng lai tiah ruah a si lo. 2015 kum ahcun Cozah an tlaih lio a si tikah an thawngtha i MPs zong a za mi an ithim ko. Caah Thantlang zong, Zomi (Tedim lei) zong in teinak an hmuh. Amah belte 2020 kum Chin ramkulh ahcun 2015 bantuk in an thawngtha lai zumh a si lo.\nCozah a ser bal ve mi Party a si tikah zohchuk tuk awk an tha lai lo. Hmuhtonnak lei ah an za. Cucaah an thazang umek chuah in 2020 kum ah NLD sin ah cozah lak khawh than ding in an i zuam hrimhrim lai cu a fiang.\nVoi khat thimfung kan thlakmi nih kum nga chung kan ramkhel cu biachahnak a tuah ko lai. Cucaah Chin ramkulh le miphun caah siseh, Kawlram huap in a zami MPs, miphun a dirkamhmi Party le Federal caah aa pumpe ding thim kha biapi tuk lai.\nUS bantuk in Kawlram ahcun mizapi nih thim cangmi MPs (Primary Election bantuk in) kan sercia kho lo. Cucaah Party cio nih mipi lungthlitum an khen khawhnak caah mipi ruahnak hal, Party chungtel lung itlinpi dih an herh. Cu bantuk in Party cio nih mizapi cohlan khawh mi, thimfung tlak tha a thoter tu MPs cio an kan pek lai ka zumh. Mipi duhmi, thim a nuam dingmi MPs a kan pe kho deuhmi Party paoh kha mipi nih kan thim ko lai.\nCucaah Party pawl nih bia kan chahpiak ko uh. Mipi duhmi MPs maw nan kan pek lai, nanmah duhmi MPs dah nan i thim lai. Nanmah nawl!\nPrevious Thantlang Khua Chung Zanlei Suimilam 4 Tiang Dawr On Khawh A Si Cang\nNext Lai Cataar An Tlau


Obama: Ramdang nih Myanmar ralkap cozah cohlang hlah uh - THE CHIN EXPRESS\nObama: Ramdang nih Myanmar ralkap cozah cohlang hlah uh\nMyanmar ram democracy ngahnak caah biatak tein aa rak zuammi US President hlun Barack Obama nih, “Myanmar ram buainak hi ngaihchia tuk hringhran, ka lungṭha lo tuk,” tiah a chim.\n“Biden acozah le ruahnak-khat ram pawl nih Myanmar ram democracy ngahter ṭhan dingin ralkap bawi pawl dan an tatmi hna hi tha ka pek tuk.\n“Kum 10 chung zalonnak tam deuh an hmuh cang hnu ah, ralkap nih phungninglo le tuksapur in uknak a chuhmi hna hi cu Myanmar mipi nih zei tik hmanh ah an cohlang lai lo, vawleipi zong nih an cohlan awk si lo.\n“Myanmar mipi nih an duh lomi lainawng cozah nih cun ram buainak, mipi harnak le ram rawhnak lawng a chuahter lai ti hi Myanmar innpa ram pawl nih an hngalh awk asi,” ati.\nMyanmar mipi nih miphun le biaknak thleidang loin lungrual tein ralkap cozah doh peng rih dingin forhfialnak bia zong a chim.\n“Atu hi muihnak chungah an um, nain democracy ngahnak caah Myanmar mipi tampi an i lungrual tukmi, tei an rial tukmi le an ṭan tukmi ka hmuh tikah ka lunghno tuk. Mipi duhnak a upatmi hruaitu pawl an ngeih hna lawngah Myanmar hmailei a ṭha lai,” ati.\nRalkap nih February 1 ah mipi cozah uknak a chuh thokin mipi 750 leng a thah cang hna i 3,431 leng a tlaih thongthlak cang hna.\nLiamcia kum 10 ah ralkap nih Aung San Suu Kyi an thlah, thimnak luhnak nawl an pek, ramdang company pawl zong kan ram ah phone pehtlaihnak sipuaizi le leitang chuak zinaan cawhnak sipuai tuahnak nawl an pek hna.\nMah lio US President Obama nih Myanmar sipuaizi phihmi a kan onpiak, Yangon um US tanzung rianṭuan pawl zong thil thei deuhmi pawl in a kan thlenpiak hna.\nMah lio cun Myanmar mipi nih ‘hmailei cun kan ram a ṭha ve cang lai’ tiah ruahchannak nganpi kan rak ngei. Suu Kyi zong nih “tu hnu kum 20 ahcun Singapore nakin Myanmar a rum deuh lai” a rak ti.\nMah vialte Myanmar mipi kan i ruahchannak cu February 1 ah anmah rum lawng a duhmi ralkap bawi pawl nih a kan hrawhpiak dih.\nObama nih sipuaizi a kan onpiakmi tam deuh cu February 1 ah ralkap nih uknak a kan chuh hnu in Biden acozah nih a phih ṭhan cang hna.\nHmanthlak: Kum 2012 ah US President Obama nih Myanmar tlawngin Suu Kyi a ton lio\nSalai Lungthli Tum: Kawl Ralkap pawl hi CNF nih kah loin hrial hna sehlaw ka duh\nCNF ral a tuk lio ah tlangcung hriamtlai phu 8 cu Kawl Ralkap he NCA kum 6 tlinnak puai an tuah\nLian - October 17, 2021


Nu caah mah nakin a hngakchia mi vat/neih hi a poi maw – Chin 11 News\nNu caah mah nakin a hngakchia mi vat/neih hi a poi maw\nPosted By: Lian Chin July 13, 2020\nMi tampi nih an chim tawnmi cu i dawt ko ahcun mahnak hngakchia vat /neih hi a poi lo an ti. Nu caah cun mahnak i hngakchia mi, pa cu vat lo ah a tha tiah a tam u nih cun an ti, hmai lei kong tha te i ruah ah cun mahnak in a hngakchia mi pa cu vat bak lo ding tiah mahnak hngakcia a va cang mi pawl nih an chim.\nNu cu pa nakin an tar a awl lawng si loin, theih lo mi chunglei i khuaruat mi an si caah, a hlei in an chan a tawifawn i, Nu an si nak hrimhrim in a der deuh mi an si hrimhrim caah pa nak in cun an tar a fawi hrimhrim ko.\nVulei cung minthang kan zoh hna ah cun Priyanka Chopra nih an pa hi kum 10 in a nau i, cun Sakhira zong nih an pa hi kum 10 in a nau ve. A si nain hmai lei caan sau deuh ah zei an lawh te lai kan hngal lo i, nu caah cun mahnak hngak chia vat cu lung retheih a tam ko tiah a thei cang mi pawl nih an chim.\nKan mah nak in an no deuh tik ah, pa le nu cu kan i dang tuk hoi i, nupawl le bangcu nau an neih i, van tehnawng pah tawp nawn i an um ah cun, pa thinlung an la kho lo tuk i, ruah lo pi ah nungak naih tak le phoihpian tak a fawi ngaingai ti ah an ti.


Hakha Mino Hna Nih Salai Lung Thli Tum Ralrin An Pek Nak A Ruang Cu? – Chintanbo\nHakha Mino Hna Nih Salai Lung Thli Tum Ralrin An Pek Nak A Ruang Cu?\nMarch 20, 2021 admin CHINNEWS 0\nHakha mino nih Salai Lungthli Tum ralrin an pek.Chin mino nih kan bochan mi le Chin miphun caah a ti khawh tawk in rian a tuanmi Salai Lungthli Tum cu Hakha mino nih ralrinnak an pek. A tang lei bantuk in an tial.\nHakha mino hna i tthithruainak ah lungawttawm in umter le hnahnawhpek aa tim mi Salai Lungthli Tum, Hakha mino nih ralrin kan in pek!Ralrin an pek nak a ruang cu?…\nTuni thok in Hakha mipi nih dohthlatnak kan tuahnak ah mipi an lung i tthen seh an lung i awttawm seh tiah na hmurka le na catar nak in na langhter rih ahcun na rianttuan, na umkalnak le na nun himnak tiang an hnorsuan khawh timi kha rak i thei. Ralrin kan pek ti si.\nCredit: Hakha campaign for justice ( FB )\nKum 2020 November 8 thimnak zong ah Independent in MP ai cuh mi Salai Lungthli Tum a si. CNF caah siseh, Chin mino thanchonak caah a siseh tampi rian a tuanmi a si.Hi bantuk in Hakha mino nih ralrin an pekmi hi thinlung a tha lo ngai. A mah hi ram le mphun a daw lomi cu a si bal lai lo.\nRam le miphun a dawmi a si. A umnak Yangon khuapi zong ah nifatin meithal kuanfang lak ah ralkap uknak duh lonak lam a zawh zungzalmi a si.Hakha mino nih tu bantuk in ralrin an peknak a ruang bik hi zumh ning ah khan nizan March 19,2021 ni ah khan Hakha mipi vialte ho hmanh i chok lo ding le dawr khar dih ding timi sandah piah hruaitu hna nih oder an chuah.\nCu oder an chuah mi cu Salai Lungthli Tum nih a tang lei bantuk in a hmuh ning le ruah ning a rak tial mi a um. Hruaitu nih dawr khan le mipi ho hmanh i chok lo ding in nan timi hi thatnak a um lo. An mah ralkap tu an i nuam lai. Ralkap nih zan lengchuah curfew an tuah hmanh zeiti awk tha lo. Chun ah mipi nih curfew nan tuah awk a si lo, tiah a rak tial.\nChin mipi careltu nih zeitindah nan ruah cio. Salai Lungthli Tum hi ralkap a tanh cu a si lo timi hi a fiang mi a si. A mah belte a hmuh ning le a ruah ning kha raltha tein a chim a rel ngammi pa a si ve.zeipoh a si zawngah ralrin nan pek ko cang i, duhsah tein zoh pah rih ko ulaw.palh sual phung zawng cu a umkho men mi asi caah,amah holhka zawng hngak pah rih ulaw ttha hnga lo maw ti hi, keimah ruahnak cu asi ve.\nGen- Min Aung Hlaing A Um Nak Theih A Si Cang.


DONALD TRUMP ZUAMNAK CU KHUARUAHHAR PEI ARAK SI KO HIH – The Chinlung Post\nDrug Test tuahti dingin Trump nih Biden a Zuam. Hmai thla i avoikhatnak debate an tuahti te ding ni le caan a phaak hlan ah drug test tuahti dingin Trump nih Biden a zuam. Democratic TV debates i ruahlo pi i Biden thancho lei a panh cu Trump nih a theih caah a tu bantukin Washington Examiner sinah a chim hi a si.Kei cu drug test tuah kongah cun ka zei a poi lo, tiin chim dah ti lo in cun Biden a ngandamnak test tuah kongah Trump nih tehte langhter ding a ngei lem lo.\nNovember 3 Election hlan ah Trump le Biden hi hmaitonh tein debate voithum khengte an ngei hmasa te lai. Hillary Clinton hi a biachim ai ningcang ruam lo. Cucaah LIVE TV in hmaitonh biachimnak kan tuah hlan ah a drug test tuah ta ah a tha, tiin 2016 lio ah khan Trump nih a rak ti bal. Asinain, Clinton lei minung pawl nih Trump i a zuamchahnak cu an hnonpiak.Biden nih a nehnungbik debate a tuah lio zoh tikah a biachim kamphawh ah thancho a panh ngaingai, tiin Trump nih a chim. A ngaingai ti ah cun, Biden hi US vice-president a si lio ah khan voi 11 chung LIVE TV in debates a tuah bal i, biachim kamphawh a thiam lo ngaimi a si.\nAsinain, March 15 hrawnghrang i debate a tuah lio ah khan Biden le Vermont Senator Bernie Sanders hi an biaka a thaw ngaingai cang ai.Biden hi cuhlan debate a tuah mi vialte ah khan cun biamchim kamphawh a thiam lo ngaimi a si ko nain, tutan i ruahpak lo pi i Bernie zong lonh kho ding tiangtiang i a biachim a tluan hi cu a ruah awk ka thei bak lo. Cuhlan tham ah cun Biden hi Winston Churchill bantuk minung a si ve lo caah, a biachim pawl hi i hmu hruai an si.\nRuah lo piin thil ai thleng phung a si lo, ti cu nan theih kan theih cio a si. Cucaah, drug test tuah dingin kar kan hlan a hau. A tu bantuk in cun kan zohsawh awk a si lo, tiin Trump nih a chim. Election hmuh dingin kan i zuam hi gladiator (Rom chan lio i thahnak lente ai celhmi) bantuk in ai zuammi kan si. Kan thluak le kan hmurka kan hman le si ko. Cun kan pum hrimhrim hi a dir awk a si.\nKeinih cun US mipi vialte hi dir dih ve hna seh, ti ka duh. Annih nih cun thu hna seh, ti an duh, tiin debate kongah Trump nih a chim. President ai cuhmi minung pahnih nih debate voi 3 an tuah te lai dingmi cu Sep. 29 ah khin Cleveland, Ohio ah, Oct., 15 ah khin Miami, Florida ah, cun Oct. 22 ah khin Nashville, Tennessee ah a si te lai.\nKum 74 a si mi Trump le kum 77 a si cangmi Biden cu khat le khat thluaktlau an i phuhtonh veve.Wednesday ah khin Republican convention ah US Vice-President Mike Pence nih baichimnak a ngei lai. Tu thla dih in cun a rian dinh ai tim cangmi White House adviser Kellyanne Conway zong cu tan ah cun biachimnak a ngei ve te lai.BBC (Cattialtu Chelsea Bawi)\nLUNGFIM AHAU CANG HIH SAI NYUNT LWIN LE KO MYA AYE NIH BIARO AKAN VUIH MI


Wine Nih Zunthlum A Zawrter Pin ah Ngandamnak Caah Zei Bantuk Thathnemnak Dah a Chuahter – VAURAWNG\nJanuary 26, 2019 vaurawng.com Theihtlei 0\nWine Nih Zunthlum A Zawrter Pin ah Ngandamnak Caah Zei Bantuk Thathnemnak Dah a Chuahpi\nKawlram ah nichiarte wine din ti mi hi kan hmang tuk lem lo mi a si. Asinain a caan caan ah cun kan din theo tawn mi a si.\nWine dinnak nih ngandamnak caah zeibantuk thathnemnak dah a chuahpi ti mi a tanglei ah kan van langhter, cu hna cu…\nNun Khua Asauter\nZan ih lai ah caan hman tein wine hraikhat dinpiak pengnak nih nun khua asuater, caan hman tein wine a ding peng mi hi Beer (or) Zuu caan hman tein a ding peng mi hna nak in thih lo nak 34% a tlawmdeuh tiah an hmuh. Nun khua sau duh ah cun wine din piak ding ti tiang hmanh in an ti.\nLungthin Lei Ngandamnak\nWine a sen mi nih Lungthin a kilven piak. Wine a sen mi ah ai tal mi dat phunkhat nih lungthin lei zawtnak si khawhnak a kham khawh.\nZunthlum A Si Ter Lo\nNichiar Wine hraikhat caan hman tein dinpiak nak nih zunthlum zawtnak sikhawh nak a zawrter pin ah a kham piak fawn. Dothletnak ah an hmuh mi cu Wine caan hman tein a ding mi nih zunthlum zawtnak 30% a zawrter tiah an hmuh mi an langhter.\nAn Nuamhter Deuh Lai\nWine din nak nih thinlung a damter i lungretheih nak ti bantuk pawl zong a zawrter. Hawikomh rual he hmunkhat ah rawldum ti i wine dinti nak nih lungrethteihnak le thinlung buaibainak a zawrter.\nCancer sikhawhnak a zawrter\nNichiar wine hraikhat caan hman tein na dinpiak nak nih cancer si khawhnak a zawrter. Caan hman tein na dinpiak khawh peng si ah cun hnuk cancer sikhawhnak le a dang cancer sikhawhnak zong a zawrter.\nThluak Riantuan Ning A thatter\nZengnak (lephiat) zong a zawrter\nWine kan din tikah Zeitluk tam dah kan din awk a si\nZeithil paoh mah nih hman thiam lo ah cun kan caah ral an si, hman kan thiam ah cun kan caah thatnak an si bantuk in wine zong a din na thiam lo ah cun na ngandamnak caah thathnemnak si lo in thihnung zong a si kho mi a si. Cu tikah wine hi kan ngandamnak caah thathnemnak a si khawh nak dingah zeitluk dah kan din awk a si tiah cun….\n-Nu nih nikhat ah caan hman tein hraikhat lawng dinpiak ding. Hraikhat cung leng din bak lo ding\n-Pa nih nikhat ah a tambik caan hman tein hraihnih dinpiak khawh a si. Hraihnih cung lawnh lo ding.\nWine a din zia kan thiam lo ah cun kan ngandamnak caah kan din kan ti mi zong kan ngandamnak a hrawk tu zong a si khawh caah a dinzia tu thiam i zuam hna uhsih.\nCredit: Myhealth Myanmar\nChelsea Caah Pumpululh Chuih Lai Kai Ngaih Tuk Cang


Mawtaw Khawndennak Ruangah Siizung A Phan Mi Nu Pakhat Taylor Swift nih Thazang A Pe Ning Cu Uar A Um Bak – Vaurawng\nMawtaw Khawndennak Ruangah Siizung A Phan Mi Nu Pakhat Taylor Swift nih Thazang A Pe Ning Cu Uar A Um Bak\nPosted By: vaurawng.com April 10, 2019\nTaylor Swift hi mipi nih rak uar lo awk hrimhrim a rak tha lo, a uartu hna nih thazang rak pek lo awk hrimhrim a rak tha lo bantuk in Taylor Swift zong nih a tanhtu mipi hna cungah a ngeihmi lungput, le dawtnak a ngeih mi a langhter lengmang mi hlasak thiam asi caah an rak uar khun nak hi asi.\nTu zong Taylor Swift nih Swifties chungah pakhat asi mi Lindsay ti mi nu pakhat khuaruahhar in lunglawmhnak pakhat a tuah piak tiah theih asi.\nLindsay hi ruahlopi in mawtaw khawndennak ruangah siizung a phan mi asi. cu tikah Lindsay sin ah Taylor Swift nih ai dawhtuk mi pangpar he a mah pumpak nih a tial mi catlap pakhat he siizung ah laksawng a kuat. cu kong he pehtlai in Lindsay nih april ni 9 ah a Twitter ah pangpar dawh te le catlap te cu a van langhter (a tangcem ah video zong um) “tu tiang ka khuaruahhar a har peng rih, kai lawmtuk, Taylor nangmah cu a hramthawk le donghnak um lo in kan uar, mah na ka tuahpiak mi hi ka caah zeitluk in dah sullam a ngeih ti cu na theih tuk lem lai lo, a rauh hlan ah hla na sak nak ah kan i hmu lai’ tiah catial he a twitter ah a langhter.\nTaylor Swift nih ca a tialmi cu…..\nTu bantuk in na tonmi thil ka theih tikah ka lung a tha lo ngaingai, tu bantuk in thil na ton tikah ka thinlung nih fahnak a tuah ngaingai ve. Mah pangpar nih tuchun chun ni tlak an lawmhter lai tiah ruahchannak zong ka ngei, na hngawng nai khawnmi zong a dam zau lai i, a rauhhlan ah kan i tong than lai mu…..\nKeimah zaka ah na nu le na pa zong rak ka kuhpiak hna, na tlamtlin ca zongah kai lawmtuk, na dawtmi Taylor” tiah ca a tial.💗\nBe the first to comment on "Mawtaw Khawndennak Ruangah Siizung A Phan Mi Nu Pakhat Taylor Swift nih Thazang A Pe Ning Cu Uar A Um Bak "


Kachin Hriamtlai Pawl (KIA) Nih An Hman Ngam Rih Lo Mi, Triamnam Tam Tuk An Ngei Rih. – Chintanbo\nKachin independence army (KIA) hna hi tthawn lo awk hrimhrim an rak si lo. an minung nih bia tak tein rian an ttuan long silo in, an hriamnam hrim hrim hi a rak ttha tuk ko. a tu-ah kawl ralkap he an ni kah lengmang tik zawng ah, a teitu dir hmun ah an dir peng ko rih.\nA tu i an ni kah lio lengmang ah hin, Emergency ca i an ni chiah mi hriamnam hna cu, pakhat hmanh an hmang duh rih lo tiah theih asi. A ruang cu, tampi a um lai. si nain hi an hriamnam an hman siah cun, anmah ram chung mipi ca zawngah ttih nung tuk asi lai caah, an hmang duh rih lo tiin an chim.\nHi hriamnam an hman ding siah cun, an ram chung mipi hna cu, theihter hna hmasa a hau lai i, kawl ralkap hna nih an teituk hna longlong ah hman ding in an ni chiah rih ko tiah theih asi. Hi hriamnam hi ,Nuclear tenau tluk in a thong mi asi caah, a sawsawh cun an hmang duh lo ti si.\nKIA kut ah hin kawl ralkap an tlaih mi hna hi,an tamtuk cang i, ei le din pek nak zawng ah, harnak an tawng pah cang i, a veng tu ding zawng an ni deih tilo tiin thong kan theih. KIA bawipa nih umpi ko hna seh..Amen.